Zapadni Balkan je decenijama predmet pažnje i ulaganja Sjedinjenih Država i tako će ostati sve dok se ne ostvari cilj da dobije punu transatlantsku strukturu, kazao je viši zvaničnik Biroa za evropska i evroazijska pitanja u američkom Stejt Dipartmentu Filip T. Riker (Philip T. Reeker).\n“Naša strategija nacionalne bezbjednosti uključuje i naš interes da Evropa bude snažna i slobodna. A što je Zapadni Balkan snažniji, to je snažnija Evropa i naše transatlansko partnerstvo”, rekao je Riker tokm učešća na 2BS Forumu u organizaciji Atlantskog saveza Crne Gore.\nPrema njegovim riječima, nedavni izbori u Crnoj Gori donijeli su značajnu političku promjenu.\n“Cijenimo posvećenost premijera Zdravka Krivokapića zajedničkim evroatlanstkim vrijednostima, namjeru da ostane na tom kursu kao članica NATO-a i da poduzme potrebne reforme u Crnoj Gori kao zemlji aspirantu ka Evropskoj uniji”, rekao je Riker.\nNova skupštinska većina, 4. decembra, je izglasala Vladu premijera Zdravka Krivokapića, koja je prva vlada bez Demokratske partije socijalista (DPS) koja je vršila vlast u Crnoj Gori prethodne tri decenije.\nKao one koji pokušavaju da opstruiraju ili uspore evroatlanske integracije država Zapadnog Balkana, Riker je označio Rusiju i Kinu.\n“Dok Rusija pokušava da sije politički haos i profitira od njega, Kina pokušava da kupi lojalnost regiona kroz strateške investicije, opterećene zajmovima koji će biti teret za buduće generacije”, naveo je američki zvaničnik.\nNa pitanje kako će SAD obnoviti povjerenje prema regionu koje je, prema nekim ocjenama, narušeno tokom mandata administracije Donalda Trampa, Riker je odgovorio da SAD i EU dijele zajedničku viziju prema Zapadnom Balkanu.\n“To je vizija regiona integrisanog u evroatlantsku zajednicu i ona nije narušena ni prethodnih godina, o čemu govore Prespanski sporazum, sporazum o izbornoj reformi u Albaniji, izborima u Mostaru, te sporazum u Vašingtonu i dijalog Srbije i Kosova”, naveo je Riker.\n“A kada je riječ o Srbiji i Kosovu, status quo je neodrživ”, smatra američki zvaničnik i dodaje da je sporazum koji su dvije zemlje potpisale u Bijeloj kući 4. septembra, primjer liderstva kakav treba regionu.\n'Duboko razočarenje' u EU zbog nedostatka dogovora oko Severne Makedonije\nPovodom blokiranja pregovora EU sa Sjevernom Makedonijom, što je zbog imena jezika učinila Bugarska, Riker je ocijenio da su i Sjeverna Makedonija i Albanija preduzele važne i teške korake na putu evropskih integracija.\n“Razočaravajuće je vidjeti odlaganja nekim birokratskim koracima koja opet dovode u pitanje pristupne pregovore i postavljaju pitanje kredibilnosti EU u regionu”, kazao je Riker.\nIako SAD nema pravo glasa u EU, ima glas kojim podržava napore tih zemalja u pristupnim pregovorima, ocjenjuje Riker.\n“Zato smatramo da EU ne treba dozvoliti da bilateralne nesuglasice zaustave zasluženo napredovanje u integracijama. Smatramo da se ta pitanja trebaju riješiti van procesa pristupnih pregovora, jer je Skoplje više nego zaslužilo tu šansu”, zaključuje Riker.


Umro Butros Butros Gali\nBeta\t 16. februara 2016. 20:00\nNekadašnji generalni sekretar UN Butros Butros Gali umro je u 94. godini, saopštile su UN.\nButros Gali je bio na čelu UN u vreme raspada bivše SFRJ od januara 1992. do decembra 1996.\nButros Gali, rodjen 14. novembra 1922. godine, potomak je ugledne egipatske hrišćanske porodice, i bio je prvi generalni sekretar UN iz Afrike.\nBio je profesor medjunarodnog prava i autor brojnih naučnih radova, a do izbora za šestog generalnog sekretara UN bio je ministar spoljnih poslova Egipta.\nNjegovih pet godina provedenih u Ujedinjenim nacijama i dalje izazivaju kontroverze. Pojedini smatraju da je pokušavao da uspostavi nezavisnost UN od uticaja svetske sile SAD, dok ga drugi krive za loše procene i neuspeh u sprečavanju genocida u Africi i na Balkanu, kao i loše upravljanje reformama u UN.\nNašao se na udaru kritika zbog pokolja 8.000 muslimana u julu 1995. godine u Srebernici, koju su Ujedinjene nacije glasile “bezbednom zonom” na istoku BiH, pred kraj rata.\nU svom obraćanju nakon napuštanja UN, Butros Gali je optužio Vašington da koristi tu organizaciju za svoje političke ciljeve, rekavši da su američki zvaničnici često pokušavali da direktno kontrolišu njegove postupke.\nVest o smrti Butrosa Galija saopštena je danas na početku sednice Saveta bezbednosti UN koji mu je minutom ćutanja odao poštu.\nButros Gali je preminuo danas u bolnici u Kairu, navodi egipatska državna agencija MENA.\nBio je oženjen Leom, egipatskom Jevrejkom.


U prvom broju biltena vas očekuju informacije o međunarodnoj konferenciji socijalnog preduzetništva u Beogradu i ...\nPre nego što se odlučite da pokrenete socijalno preduzeće, konsultujte stručnu literaturu poput ove, koja će va...\nU okviru ove prezentacije možete naći kratak pregled strategije Evropskog socijalnog fonda koja se odnosi na plano...\nPogledajte dosadašnja iskustva iz regiona kada je u pitanju razvoj socijalne politike. U ovoj studiji vas očekuju informacije o potencijalu promocije socijalnog preduzetništva kao inovativnog biznis modela sa socijalnim ciljevima u ekonomiji Makedonije.\nIskustva susedne Hrvatske, u kojoj je socijalno preduzeće kao koncept poslovanja relativno nov, kao i u Srbiji, vam mogu biti od pomoći. Kratak Zbornik Ekonomskog fakulteta u Zagrebu posvećen je socijalnom preduzetništvu i njegovom razvoju na globalnom nivou, i analizi pozicije Hrvatske kada je reč o stvaranju i jačanju socijalne ekonomije.\nU ovoj knjizi možete naći vrlo korisne savete kako da povećate finansijsku nezavisnost svog socijalnog preduzeća; kako da se koristite biznis tehnikama da biste prodali svoj proizvod i usluge; kako da se dobro pozicionirate na tržištu, napravite marketing miks i uspešno se oglašavate, a da istovremeno radite na razvijanju moralne i ekonomske misije.\nUkoliko vas interesuje razvoj socijalnog preduzetništva u Italiji i Poljskoj, pročitajte ovu publikaciju i saznajte sve o pravnim okvirima socijalne ekonomije, sa posebnim osvrtom na obližnje regione ove dve zemlje. Tu su i prikazi najboljih praksi, vrste organizacija i instrumenti koji potpomažu razvoj socijalnih preduzeća, i rezime aktivnosti i rezultata saradnje između organizacija CRESCENDO (Italija) i MUFLON (Poljska).


Nissan Archives - Page 3 of 4 - AUTOMOBILI\n28/01/2020 6:27:06 AM\nNASLOVNA / Arhiva tagova za: Nissan (strana 3)\nNissan je predstavio drugu generaciju super-snažnog modela koja nosi ime Juke-R. Očigledno ne želeći da bude običan sportski model, novi Juke je pogonjen V6 twin-turbo agregatom od 3800 kubika koji deli sa GT-R Nismo modelom. Juke-R je zasnovan na redizajniranoj verziji iz 2014. ali tu se sve sličnosti sa regularnom …\nPo novim informacijama koje smo dobili, restilizovana verzija Nissan 370Z Nismo modela će od sledećeg meseca biti dostupna i kupcima u Evropi, dok je kupcima u Americi ova opcija omogućena još prošlog meseca. Ono po čemu će se razlikovati restilizovana, od aktuelne verzije je promenjen dizajn prednjeg branika koga …\nNeki neimenovani izvori progurali su informacije o nasledniku sadašnjeg Nissana 370Z, tj. oznaka 370Z menja ime u Z35, koji će se prodavati širom sveta za razliku od sadašnjeg 370Z koji je primarno usmeren na Japan i SAD. U ponudi će biti i verzija sa Targa krovom, a posebno interesovanje …


Uoči Samita malih zemalja, ministar zdravlja razgovarao sa regionalnim direktorom SZO za\nUoči Samita malih zemalja, ministar zdravlja razgo...\nUoči Samita malih zemalja, ministar zdravlja razgovarao sa regionalnim direktorom SZO za Evropu\nObjavljeno: 01.06.2022. • 20:16 Autor: PR Služba Ministarstva zdravlja\nŠćekić - Kluge:\nMale zemlje vežu slični izazovi u zdravstvenim sistemima\nMinistar zdravlja Dragoslav Šćekić, dočekao je regionalnog direktora Svjetske zdravstvene organizacije (SZO) za Evropu, dr Hansa Klugea uoči 8.Samita malih zemalja koji se 2. i 3. juna održava u Bečićima.\nPrvi čovjek crnogorskog zdravstva i regionalni direktor SZO tokom susreta razgovarali su o značaju predstojećeg Samita za unapređenje zdravstvenih sistema malih zemalja, koje imaju slične izazove uzrokovane, između ostalog, COVID 19 pandemijom.\nPoželivši dobrodošlicu dr Klugeu, ministar Šćekić je izrazio zadovoljstvo što je Crna Gora domaćin ovako važnog skupa, koji organizuju Ministarstvo zdravlja i Regionalna kancelarija SZO za Evropu, posebno u okolnostima koje karakterišu kompleksni izazovi, prije svega pandemija COVID 19 i samim tim opterećenost zdravstvenih sistema, što, uz klimatske promjene, zagađenost, konflike, predstavlja ozbiljnu globalnu prijetnju po zdravlje populacije. Zato je, kako je naglasio ministar zdravlja, jačanje zdravstvenog sistema finansijski, kadrovski, prostorno i tehnološki u fokusu Ministarstva zdravlja i Vlade Crne Gore.\nDr Kluge je kazao da je Crna Gora cijenjeni partner SZO, te da mu je drago što uočava napredak koji je postignut u poboljšanju pristupa zdravstvenim uslugama za sve.\nOn je naglasio da Crna Gora ima ključnu ulogu u napredovanju zdravstvene agende evropskog regiona, kroz sprovođenje Mape puta za zdravlje i dobrobit na Zapadnom Balkanu, ali i kao aktivna članica Inicijative malih zemlje.\nMinistar Šćekić i dr Kluge razgovarali su i o procesu oporavka od COVID 19 pandemije, kao i tome kako SZO može podržati Crnu Goru u narednom periodu. Takođe, bilo je riječi i o Nacionalnom akcionom planu o zdravstvenoj bezbjednosti, zdravstvenoj politici Crne Gore, kao i pristupu lijekovima i servisima na nivou primarne zdravstvene zaštite u zemlji.\nSZO Samit - Bečići\nU Bečićima počeo dvodnevni Samita malih zemalja SZO 02.06.2022.\nCrna Gora u saradnji sa SZO ostaje posvećena postizanju univerzalne zdravstvene zaštite 14.09.2021.\nCrna Gora domaćin 8. Samita malih zemalja SZO 01.06.2022.


Najemotivniji momenat Beovizije: Nevena jedva ZAUSTAVILA SUZE, "Krunu" posvetila svom Nikoli, a svaki detalj njene biografije kaže da je TRIJUMF ZASLUŽILA - Zena.rs\nPobednica ovogodišnje Beovizije je Nevena Božović (24).\nNevena Božović: suze zbog sreće Foto: youtube\nDobila je najviše poena stručnog žirija, a bila je u samom vrhu i po glasovima publike. "Kruna" koja je njena autorska pesma donela joj je veliki trijumf koji joj je doneo sreću pa i suze radosnice.\nUplakana NevenaFoto: youtube\nNagradu je primila u suzama, a pre nego što je izvela pobedničku numeru rekla je da je pobedu posvetila svom Nikoli Ivanoviću sa kojim se duže vreme zabavlja. Kako se pisalo pre nekoliko meseci, pevačica i pilot i ugostitelj iz Crne Gore na korak su do venčanja.\nNevena inače nerado priča o ljubavnom životu, ali je večeras napravila izuzetak.\nNaša evrovizijska predstavnica'Foto: youtube\nNevena koja će na 64. Pesmi Evrovizije u Izraelu nastupiti 14. maja, u prvom polufinalnoj večeri, već dva puta je bila na evrovizijskoj sceni, na Dečjem Evrosongu 2007. u Roterdamu, a zatim 2013. u Švedskoj kao članica tria "Moje tri".\nDevojka iz Kosovske Mitrovice muzikom se bavi od najranijeg detinjstva. Publika ju je bolje upoznala 2013. u takmičenju "Prvi glas Srbije" u kojem je osvojila drugo mesto.\nEvroviziji predstavlja Nevena Božović- pobednica u suzama TRIJUMF POSVETILA DEČKU\nDa li ga prepoznajete? On je večeras razgalio Srbiju- na ovaj momenat NIKO NIJE BIO RAVNODUŠAN\nOd tada pa do danas karijeru je gradila isključivo sjajnim glasom, nenametljivim stavom i fantastičnim stilom.\nDokazala je da je moguće postići uspeh bez skandala, a u tome da je pesma najvažnija za svakog pevača apsolutno je nepokolebljiva.\nPosle pobedeFoto: youtube\nNevena je nakon pobede u intervjuu za "RTS" rekla da je pesma "Kruna" nastala spntano, a ne namenski za Evroviziju, zahvalila se svima koji su glasali za nju i obećela da će dati sve od sebe u Izraelu.


Sloboda kretanja je osnova EU\nŠef delegacije EU u Srbiji Majkl Devenport rekao je danas da je sloboda kretanja roba i ljudi jedna od osnova EU i podsetio na jučerašnje izjave visokih funkcionera Evropske komisije Federike Mogerini i Johanesa Hana da granice treba da ostanu otvorene i da trgovina mora da se odvija.\nDevenport je u debati organizovanoj povodom nove publikacije o poglavljima o pregovorima sa EU istakao značaj predvidljivosti i za gradjane i za biznis. „Isto važi za slobodu kretanja robe. Jasno je da je osnovna stvar u EU da roba može da se slobodno kreće, to je vizija EU da ljudi i roba mogu slobodno da se kreću“, rekao je Devenport.\nOn je rekao da su funkcioneri EK Johanes Han i Federika Mogerini jasno rekli da granice treba da ostanu otvorene i da zatvaranje granica nije ni na koji način odgovor na izazove sa kojima se Evropa suočava danas zbog priliva izbeglica. On je dodao da su Mogerinijeva i Han u direktnom kontaktu sa Beogradom i Zagrebom, kako bi se rešili problemi.


Nove naredbe Štaba za vanredne situacije - Valjevo\nPosted by: REDAKCIJA VALJEVSKA POSLA in Valjevo 22. July 2020.\tComments Off on Nove naredbe Štaba za vanredne situacije\nŠtab za vanredne situacije je na jučerašnjoj sednici izdao Gradskoj upravi naredbu za formiranje radne grupe koja će pripremiti plan vršenja inspekcijskog nadzora u pravcu kontrole mera za sprečavanje i suzbijanje zarazne bolsti COVID-19 na teritoriji grada Valjeva.\nŠtab je inspektorima Gradske uprave neredio vršenje redovne kontrole dezinfekcije ulica, stambenih grada i pijaca. Takođe, izdrata je naredba i da javno-komunalna preduzeća “Vidrak”, “Vodovod” i “Polet” dosledno izvršavaju sve mere za sprečavanje i suzbijanje zarazne bolesti COVID-19 na teritoriji grada i da dostavljaju dnevne izveštaje Komandantu Štaba, načelniku Štaba i predsedniku SOT-a.\nNa jučerašnjoj sednici Štaba za vanredne situacije donet je zaključak da se ograničava rad svih delatnosti od 6 d 23 časa, izuzev benzinskih pumpi i apoteka. Odložena je stalna manifestacija “Tešnjarske večeri” do poboljšanja epidemiološke situacije, a bankama je preporučeno da prilikom obavljanja delatnosti poštuju i kontrolišu mere socijalnog distanciranja kako unutar, tako i ispred poslovnica.\nGradska uprava Sednica štaba za vanredne situacije Štab za vanredne situacije Valjevo\t2020-07-22\nTagged with: Gradska uprava Sednica štaba za vanredne situacije Štab za vanredne situacije Valjevo\nPrevious: COVID-19: Svet, Srbija, Valjevo\nNext: Izmena režima saobraćaja zbog snimanja filma o Tomi Zdravkoviću


ŠTA DA URADITE KADA VAS UHVATI NEVREME: Nakon što je dečaka udario grom Đorđe Đurić objasnio kako da se ponašate tokom oluja sa grmljavinom | Novosti.rs\nNevreme koje nas je zadesilo nije nesvakidašnje za ovo doba godine, zbog čega stručnjaci savetuju poseban oprez onima koji borave u prirodi.\n– Ovo vreme nas meteorologe nije iznenadilo, čak je i najavljivano. Nedelja je što se ovog perioda tiče bila najkritičnija jer je cela Srbija bila na udaru lokalnih pljuskova sa grmljavinom, što je i normalno za ovo doba godine – rekao je Đorđe Đurić i dodao da se jun inače odlikuje ovakvim vremenskim neprilikama, kao i da od udara groma strada oko 10 ljudi godišnje.\nĐurićeva vremenska prognoza do kraja nedelje\nPrema njegovim rečima, vremenska prognoza narednih dana donosi dosta stabilnije vreme sa više sunčanih intervala. Vreme narednih 7 dana će obeležiti lokalni pljuskovi sa grmljavinom na jugu i istoku Srbije, dok će u ostatku zemlje biti pretežno sunčano i oblačno.\n– Za vikend će vreme biti promenljivo oblačno, lokalno sa pljuskovima i grmljavinom, nema zahlađenja ni toplotnih talasa. Narednih 10 dana nema duže stabilizacije na nivou cele Srbije. Ipak, ono što je bitno napomenuti je da temperature neće imati oscilacije kao u maju. U Beogradu će se temperatura narednih dana kretati oko 28 stepeni, a prosečno u Srbiji maksimalna temperatura ići će do 23 stepena – rekao je Đurić.\nvremenska prognoza Đorđe Đurić vreme danas vremenska prognoza Srbija najnovija vremenska prognoza vremenska prognoza za 7 dana vremenska prognoza danas dečaka udario grom grom udario dete udario grom


Evropska smotra folklora srpske dijaspore i regiona - PR B&B Branka Branković\ntvrđava Kastel, BANjA LUKA 2018.\nHiljade folkloraša i 70 društava\nna tvrđavi Kastel u Banjaluci\nSavez srpskih udruženja Njemačke i Kulturno-umjetničko društvo (KUD) “Piskavica” biće organizatori i domaćini 23. “Evropske smotre srpskog folklora dijaspore i Srba u regionu”, koja će biti održana od 18. do 20. maja u Banjaluci na tvrđavi Kastel. Na smotri će učestvovati između 65 i 70 Kulturno-umjetničkih društava sa oko 4.000 članova iz 14 evropskih zemalja, kao i više od 2.000 ljudi koji dolaze da podrže i gledaju smotru”. Riječ je o gotovo 6.000 ljudi što je najbrojniji kulturni, ali i turistički momenat u ovom gradu. Ovogodišnjoj smotri u okviru revijalnog programa nastupaju folkloraši iz Čikaga.\nDanilo Đokić, predsjednik Saveza srpskih udruženja Njemačke koji je glavni organizator ovogodišnje smotre, izjavio je da je cilj realizacije ovog velikog projekta spajanje srpske dijaspore sa maticom.\n“Smatramo da je ova smotra jedan od najboljih načina kojim se čuvaju identitet, kultura i običaji srpskog naroda, a to je posebno važno za Srbe koji su rođeni u inostranstvu poput mene moje djece, jer je ativnost kulturno-umjetničkih društava iz raznih zemalja značajno doprinijela očuvanju samosvjesnosti izvan matice, ocijenio je Đokić.\n– VODIČ ZA UČESNIKE\n– LISTA UČESNIKA – 23. Evropska smotra folklora srpske dijaspore i regiona\n– Folklorni ansambl “RASTKO” – London\n– Folklorni ansambli “Šumadija” i “Dukati & biseri” iz Amerike


"Keš za krntije" i u Rusiji po ugledu na SAD | Auto Vesti | Automobilizam\n“Keš za krntije” i u Rusiji po ugledu na SAD\nU Rusiji će uskoro biti pokrenut program “keš za krntije,” u okviru kojeg bi vlasnici automobila starijih od deset godina prilikom reciklaže takvih vozila dobijali 50.000 rubalja (oko 1.560 dolara) za kupovinu novog četvorotočkaša domaće proizvodnje.\nRealizacijom takvog programa, koji je sličan američkom ali uz mnogo skromniju finansijsku stimulaciju, rusko ministarstvo za industriju pored namere da podstakne domaću tražnju automobila želi i da očisti ruske ulice od starih i zarđalih olupina.\nPredlog ministarstva obelodanjen je juče na sednici međuresorne radne grupe za realizaciju eksperimentalnog uvođenja sistema reciklaže transportnih sredstava u ovoj i idućoj godini.\nDirektor sektora za automobilsku industriju Aleksej Rahmanov je izjavio da program predviđa reciklažu i ruskih i stranih starih automobila, a jedini uslov je da su registrovani na poslednjeg vlasnika najmanje godinu dana.\nPredajom starih kola na reciklažu vlasnik bi dobijao vaučer na 50.000 rubalja koji može da se iskoristi samo pri kupovini novog automobila domaće proizvodnje, uključujući i vozila stranih marki sklopljenih u ruskim fabrikama, prenose moskovska elektronska glasila.\nRanije je ministarstvo za industriju planiralo da odobri kupovinu ekološki čistog goriva za ovaj novac, ali je ubrzo od takve ideje odustalo.\n“Jedan od najvećih problema ruskog automobilskog tržišta je prosečna starost automobila, jer je oko 50 odsto voznog parka starije od deset godina. Pokretanje pilot projekta obezbediće sa jedne strane podršku proizvođača, a sa druge stimulaciju obnavljanja autoparka”, smatra Rahmanov.\nPlanirano je da se projekat u 2010. godini realizuje u Moskvi, Moskovskoj oblasti, Sankt Peterburgu, Samari i Njižnjem Novgorodu, mada je već odobren princip sistema reciklaže automobila u celoj Rusiji.\nVisina finansijskih sredstava za realizaciju projekta u 2010. godini je još uvek predmet diskusija i proračuna i “za sada nema preciznog modela po kojem će program funkcionisati, iako postoji nekoliko varijanti, koje će se odrediti u naredne dve nedelje”, rekli su predstavnici ministarstva.\nPrema podacima ruskog ministarstva unutrašnjih polsova u Rusiji je registrovano više od 38 miliona saobraćajnih sredstava, od kojih je 48 odsto starije od deset godina.\nRusko ministarstvo za zaštitu prirode ukazuje da je na ulicama zemlje najmanje 400.000 napuštenih ili demontiranih automobila. Ukoliko bi polovina vlasnika tih krševa odlučila da učestvuje u programu, Rusija bi morala iz budžeta da obezbedi oko 950 miliona rubalja (29,6 miliona dolara).\nSličan program, koji je nedavno u cilju podrške autoindustriji pokrenut u SAD, imao je neverovatan uspeh. Prvobino je za program izdvojeno milijardu dolara, uz pretpostavku da će ova suma biti dovoljna za nekoliko meseci prodaje, ali je potrošena za samo jedan mesec.\nSamo u okviru tog programa u SAD je prošlog meseca prodato oko 250.000 novih automobila, s tim što je na američkom tržištu u julu plasirano ukupno 997.800 četvorotočkaša, što je najviši nivo od leta 2008. godine. Američki predsednik Barak Obama je nedavno potpisao zakon o izdvajanju još dve milijarde dolara za taj projekat.\nNastavlja se program “keš za krntije” u SAD Američki Senat je kasno sinoć izglasao i poslao na potpis...\nNovi Punto i za polovnjake iz regiona Još ne postoji precizna racunica po kojoj ce vlasnici starih...


Tim je formiran, Srbija kreće po EURO ili Mundijal! | Radio Televizija BN\nTim je formiran, Srbija kreće po EURO ili Mundijal!\nFormiran odbor: Srbija se kandiduje za EP 2028. i Mundijal 2030. godine! Srbija, Rumunija, Grčka i Bugarska formirali su organizacioni komitet, koji će kandidovati četiri zemlje da budu domaćini najvećih prvenstava u fudbalu. "Sledeće godine krećemo u izgradnju 'Nacionalnog stadiona', ali i stadiona u drugim gradovima u Srbiji", rekao je Vučić, nakon što je na sastanku sa premijerima Grčke i Bugarske i premijerkom Rumunije formiran Inicijativni komitet.\nFudbal 22.12.2018 | 21:30\nPomenute četiri zemlje Inicijativni organizacioni komitet formirale su kako bi bile domaćini Evropskog prvenstva u fudbalu 2028, te Svetskog 2030. godine.\nKandidaturu Srbije i ostale tri zemlje saopštio je predsednik Aleksandar Vučić nakon sastanka kvadriltaterale u Beogradu.\n"Doneli smo odluku danas da formiramo Iniciajtivni organizacioni komitet od 16 ljudi, po četiri iz svake zemlje i izrazili nadu da kroz njega naše zemlje zajednički kandijujemo da budemo domaćini Evropskog prvenstva 2028. i Svetskog prvesnstva u fudbalu 2030. godine", rekao je Vučić.\nKaže da će se potrebna dokumenta za to podnositi u decembru 2021. godine i da bi do jula 2022. trebalo da bude doneta i odluka.\nVučić kaže da je potrebna ogromna infrastruktura i da tu nije reč samo o stadionu, nego i o hotelima i smeštajnim kapacitetima, kao i da Srbija ima tu tešku situaciju pošto imamo stare stadione.\n"Sledeće godine krećemo u izgradnju nacionalnog stadiona i više stadiona u drugim gradovima u Srbiji", kazao je Vučić i poručio da će Srbija svakako biti spremna.\nRekao je da je danas dogovoreno za 2021. godinu, da se Srbiji, Bugarskoj i Rumuniji pridruži i Grčka u organizaciji evropskog prvenstva za odbojkašice.\nPodsećamo, predsednik Vučić je ranije izjavio "Srbija verovatno neće dobiti organizaciju Svetskog prvenstva, ali će bar izgraditi stadione i da će to uraditi smanjujući javni dug".\nNa sastanku je dogovoreno da Grčka pridruži Srbiji, Bugarskoj i Rumuniji kao organizator Evropskog prvenstva za odbojkašice 2021. godine.


Vestiointernetupoznavanju: Ako postujete na društvenim mrežama FOTKE IZ TERETANE - imate ovaj psihički problem\nNova studija Univerziteta Brunel u Londonu pokazala je da ljudi koji postavljaju fotografije koje ih prikazuju za vreme vežbanja u teretani “boluju” od narcisoidnosti.\nStudija je publikovana u časopisu "Personality and Individual Differences" i govori o 555 korisnika Fejsbuka koji su uradili onlajn test o svom ponašanju. Narcisi najčešće koriste društvene mreže da dokumentuju svoj napredak u fitnesu, kilažu i građu, a na taj način dižu sopstveno samopouzdanje.\nTakođe se hrane tuđim pozitivnim komentarima, potpuno su netolerantni na bilo kakav negativan komentar, a najviše od svega im ipak smeta – ignorisanje.\nProfesor-istraživač Tara Maršal navela je da komentari o vežbanju i zdravoj ishrani imaju puno komentara i lajkova, ali je uglavnom reč o sažaljenju najbližih prijatelja, koji ne vole da gledaju takve ispade na društvenim mrežama.


Arhiva - Predsednik SAD Donald Tramp odgovara na pitanja novinara u Ruzveltovoj sobi u Beloj kući, u Vašingtonu, 29. avgusta 2018.\nPredsednik SAD Donald Tramp rekao je u subotu da nema potrebe zadržavati Kanadu u Severnoameričkom sporazumu o slobodnoj trgovini (NAFTA) i upozorio Kongres da se ne meša u pregovore, ili će on poništiti taj trilateralni sporazum u potpunosti.\n"Ne postoji politička neophodnost da se Kanada zadržava u novom NAFTA sporazumu. Ukoliko ne napravimo fer sporazum za SAD nakon decenija iskorišćavanja, Kanada će biti izbačena", napisao je Tramp na Tviteru.\n"Kongres ne bi trebalo da se meša u ove pregovore, ili ću ja prosto u potpunosti uništiti NAFTA-u i biće nam mnogo bolje izvan", dodao je.\nTramp je u petak obavestio Kongres o svojoj nameri da potpiše bilateralni sporazum sa Meksikom, nakon što su se svadljivi razgovori sa Kanadom okončali u petak bez sporazuma za obnavljanje NAFTA-e. Tramp je obelodanio sporazum sa Meksikom u ponedeljak.\nZakonodavci su u petak upozorili da će sporazum sa Meksikom možda morati da se bori da bude prihvaćen u Kongresu, osim ako i Kanada ne bude uključena. Podrška demokrata biće potrebna da bi bio usvojen samo bilateralni sporazum, rekli su.\nTramp je u ponedeljak zapretio da će uvesti tarife na automobile kanadske proizvodnje, ukoliko se Kanada ne priključi razgovorima o obnavljanju sporazuma NAFTA, koji je učestalo kritikovao. Tramp je u subotu, u svom postu na Tviteru, ponovio svoje tvrdnje da je NAFTA rezultirala gubitkom radnih mesta i poslova u SAD.


Opozicija: Bojkot parlamenta i protesti dok ne dobijemo garancije o ispunjenju zahteva - Izazov\nNovi magazin 12. juna 2019. 14:49\n„Ne verujem ni Maji Gojković ni Aleksandru Vučiću bez ispunjavanja tih garancija. Bez tih garancija nema razloga da učestvujemo u bilo kom novom rijaliti šou ili psihodrami Aleklsandra Vučića“, rekao je Obradović.\n„Sada je to što smo govorili opšte mesto koje prihvataju svi u domaćoj i međunarodnoj javnosti“, rekao je Obradović.\n„Naš cilj je da učestvujemo na izborima i u radu parlamenta, ali pod određenim uslovima i garancijama koje moramo dobiti inače će naš bojkot rada parlamenta i izbora ostaju na snazi, a u ovom trenutku nema garancija i zato se bojkot nastavlja“, istakao je Obradović.\n„Sve ono što smo ukazivali i ponavljali piše crno na belo u izveštaju Evropske komisije. Ono što je usledilo posle toga najava Maje Gojković (o promeni rada pralamenta) možemo da poručimo da ne postoji ta mera u paketu, a da prva među njima ne bude smena Maje Gojković“, rekla je Tepić.\n„Smešna su obećanja predsednice parlamenta da će se sada stvari promeniti. Dok smo ukazivali na probleme bili smo ignorisani ili kažnjavani u Skupštini. Da li je moguće da neko u Srbiji može da poveruje u ta lažna obećanja koja lažna su kao lažno zalaganje za vladavinu prava, borbu protiv korupcije i slobodu građana i kao lažne diplome“, rekao je Đurišić.\nPoslanik Nove stranke Zoran Živković rekao je da izveštaj Evropske komisije predstavlja „buđenje“ administracije u Briselu koja je na kraju mandata dala stav koji odražava dešavanja u parlamentu i celoj državi.


Vučić sa Čepurinom o ekonomskoj saradnji - Radio televizija Pančevo\nVučić sa Čepurinom o ekonomskoj saradnji\n29. oktobra 2018. 29. oktobra 2018. 0494\nPredsednik Republike Srbije Aleksandar Vučić primio je danas ambasadora Ruske Federacije Aleksandra Čepurina, sa kojim je razgovarao o bilateralnoj saradnji dveju zemalja, posebno o konkretnim projektima ekonomske saradnje.\nS tim u vezi je konstatovano da se od predstojećeg sastanka kopredsedavajućih Mešovitog međuvladinog komiteta za saradnju očekuje da da značajan podsticaj povećanju trgovinske razmene i ekonomskog napretka Srbije i Rusije.\nDvojica sagovornika su dogovorili i sledeće korake u pripremi zvanične posete predsednika Vladimira Putina, koja je najavljena u januaru. Predsednik Vučić je rekao da je za Srbiju ogromna čast da ponovo ugosti predsednika Ruske Federacije, kao i da smatra da je njegov dolazak izraz poštovanja predsednika Putina za našu zemlju, kao i tradicionalnog prijateljstva dveju zemalja i bratstva dvaju naroda.\nPredsednik Vučić je izrazio podršku predsedniku Putinu na odlučnosti u sprovođenju penzione reforme, uveren da će ona ruskoj državi i ruskom narodu doneti ogromne koristi u budućnosti.\nVučić s Kukanom o evropskom putu SRB, KiM, reformama…\nDanas 2.000 novozaraženih korona virusom u Srbiji\nVanja Vićentić 11. februara 2021. 11. februara 2021.


Mladen Ivanić najveći opozicionar u RS-u - Klix.ba\nGlas naroda Mladen Ivanić najveći opozicionar u RS-u\nMladen Ivanić najveći opozicionar u RS-u\n20.1.2011. u 14:45\nNajveći procent stanovnika Republike Srpske kao najveću opozicionu partiju u RS-u vidi PDP Mladena Ivanića (68 posto), pokazalo je istraživanje koje je provela banjalučka agencija "Prime Communications".\nKada je u pitanju percepcija opozicionih partija iz RS-a, po ovom istraživanju građani su na drugo mjesto svrstali SRS Milanka Mihajlice (60,5 posto), a slijede DP Dragana Čavića (58,2), pa SDS Mladena Bosića (50,7), te NDS Krste Jandrida (38,7 posto).\nTreba naglasiti da nije jasno kako je ova agencija stranku Krste Jandrića ponudila kao opoziciju, budući da su se oni priključili vladajućoj skupštinskoj većini u RS-u.\nAgencija dalje navodi da je za stanovnike Federacije BiH najveća opoziciona partija u Republici Srpskoj PDP Mladena Ivanića (45,7 posto), slijedi DP Dragana Čavića (45,6), SRS Milanka Mihajlice (33,6 ) i NDS Krste Jandrića (32,1 posto).\nTek 17,8 posto stanovnika Federacije BiH SDS Mladena Bosića opaža kao opoziciju.\nAgencija "Prime Communications" je provela ovo istraživanje na uzorku od 1.500 ispitanika (900 iz Federacije BiH i 600 iz Republike Srpske) tehnikom usmenog intervjua, na osnovu unaprijed pripremljenog upitnika.\nPopulacija reprezentirana istraživanjem je definirana kao opća populacija Bosne i Hercegovine, starija od 18 godina.\nPrimijenjen je višeetapni stratifikovani slučajni uzorak (moguda greška ± 3%).


Uskoro premijera predstave „39 stepenika“ u Bečeju - Portal Moj Bečej - Bečejske opštine iz ugla građana!\nUskoro premijera predstave „39 stepenika“ u Bečeju\nKomedija nastala po kultnom filmu Alfreda Hičkoka\nGradsko pozorište Bečej, u koprodukciji sa Pozorištem mladih iz Novog Sada, radi na predstavi „39 stepenika“ čiju premijeru bečejska publika može da očekuje u subotu, 8. februara, od 20 sati.\nKomediju „39 stepenika“ Patrika Barloua, koja je nastala po kultnom filmu Alfreda Hičkoka, režira Igor Pavlović, a u predstavi igraju: Ivan Đurić, Aleksandra Pejic, Igor Greksa i Ervin Hadžimurtezić.\nKarte se prodaju po ceni od 400 dinara, a zainteresovani karte mogu rezervisati na broj telefona 021/6915-336 ili putem mejl adrese [email protected]\nPredstava „39 stepenika“ ima čak tri izvora: po avanturističkom romanu Džona Bakana iz 1915. godine nastao je kultni britanski film koji je 1935. režirao Alfred Hičkok, da bi pozorišnu adaptaciju ovog filma uradio Patrik Barlou 2005. godine. Tako se u ovom pozorišnom komadu prepliću različiti rukopisi i poetike jednog romanopisca, jednog kultnog reditelja i jednog savremenog glumca komičara.\nBakan je doneo nešto novo u žanr trilera – u centar zbivanja ubacio je slučajnog junaka, čoveka koji pod sticajem neobičnih okolnosti biva upleten u neverovatnu avanturu u kojoj pokušava istovremeno da razotkrije međunarodnu špijunsku organizaciju i da dokaže svoju nevinost povodom optužbe za ubistvo koje nije počinio.\nGenijalni reditelj Hičkok, čuven po napetim trenucima i uzbudljivim zapletima, napravio je od avanturističkog romana briljantan triler. Kroz njegove filmove ponavljali su se mnogi motivi, pa je i naša predstava prepuna citata iz poznatih Hičkokovih filmova. Konačno, Barlouva adaptacija oplemenila je osnovni tekst scenski efektnim humorom, u maniru komedija koje se sa velikim uspehom igraju u pozorištima u Vest Endu i na Brodveju.\nOno što je specifično za ovu predstavu je da se u njoj događa gotova nemoguća stvar – genijalni filmovi tvorca saspensa prikazuju se pozorišnim sredstvima. Ovde se sukobljavaju dva principa koji su toliko različiti – filmski i pozorišni – ali upravo to je vrednost i ogromno bogatstvo ove predstave. Da stvar bude još komplikovanija, četvoro glumaca igra preko 30 likova u predstavi i maštovitim sredstvima i postupcima uvlači publiku u brzu i ludačku igru u kojoj dominira otkačeni montipajtonovski humor.\nOznake: 39 stepenikaAlfred HičkokBečejGradsko pozorište BečejIgor PavlovićPozorištePozorište mladih Novi SadPremijera


Wizz Air, avio-kompanija sa najvećom stopom rasta u Evropi, danas je najavila dve nove linije od Beograda do Santorinija i Krita u Grčkoj. Karte za ove sunčane destinacije su sada dostupne na sajtu wizzair.com ili preko mobilne aplikacije po početnoj ceni od 3.529* dinara.\nRecite DA letu i počnite da planirate letnji odmor već sada! Wizz Airove nove turističke linije uključuju dve letnje destinacije sa polaskom iz Beograda. Letovi na svim ovim linijama kreću od juna 2021. godine, i to dva puta nedeljno.\nZa putovanje bez briga u ovim neizvesnim vremenima, Wizz Air preporučuje putnicima da koriste uslugu WIZZ Flex, koja im omogućava da promene bilo koji let Wizzom po izboru u slučaju nepredviđenih okolnosti ili ako jednostavno žele da putuju nekog drugog datuma.\n„Danas sa velikim zadovoljstvo svoju proširujemo svoju mrežu u Srbiji novim letnjim linijama, uz poštovanje najviših sanitarnih protokola. Uvođenjem novih privlačnih letnjih linija iz Beograda ka inspirativnim letnjim destinacijama u Grčkoj pružamo nove nogućnosti za dugo očekivani odmor. Zahvaljujući Wizz Airovim unapređenim zdravstvenim merama tokom leta, putnici mogu bezbedno i udobno da uživaju u putovanju” izjavila je Paulina Gosk, menadžer korprativnih komunikacija.\nKruzerima ZABRANJEN ulazak u istorijski deo Venecije


Kancelarija za KiM: Ponovo kamenovana kuća u Kosovskoj Vitini - Društvo - Dnevni list Danas\nPočetna » Društvo » Kancelarija za KiM: Ponovo kamenovana kuća u Kosovskoj Vitini\nKancelarija za KiM: Ponovo kamenovana kuća u Kosovskoj Vitini\nU toku jučerašnjeg dana ponovo je kamenovana kuća porodice Jaćimović u Kosovskoj Vitini, koja je na meti napadača bila i za Vaskrs, saopštila je danas Kancelarija Vlade Srbije za Kosovo i Metohiju.\nNakon prvog incidenta članovi ove porodice ugradili su kamere na kući kako bi se osećali bezbednije, pa je snimljen novi napad i snimak je predat Kosovskoj policiji.\nU saopštenju se ističe da su krajnje alarmantni učestali napadi na srpsku imovinu i stanovništvo na teritoriji Kosova i Metohije i da gotovo svakodnevno svedočimo ugrožavanju bezbednosti srpskog naroda u pokrajini, napadima na privatnu svojinu, objekte javne namene i verske pravoslavne objekte na Kosmetu.\nNavodi se da posebno zabrinjava činjenica da napadači ostaju nekažnjeni i ukazuje da bi bilo pohvalno da politička elita u Prištini razvija održive programe povratka srpskog naroda na Kosovu i Metohiji, umesto što politikom nekažnjavanja ekstremista šalje poruku da Srbi nisu poželjni.\nincidentKancelarija za Kosovo i MetohijuKosovoPriština


U Smederevskoj Palanci počela izgradnja fabrike Kyungshin Cable - Pluton Logistics\nU industrijskoj zoni Guberaš u Smederevskoj Palanci danas je položen kamen temeljac za izgradnju fabrike južnokorejske kompanije Kyungshin Cable, u kojoj će se proizvoditi delovi za tradicionalne automobile, kao i komponente za električne baterije automobila visoke tehnologije.\nVrednost investicije iznosi oko 20 miliona evra, a predviđeno je da proizvodni pogon od oko 11.000 m2 bude izgrađen u narednih šest meseci. Početak proizvodnje očekuje se tokom 2021, a u fabrici će postupno biti zaposleno između 700 i 1.000 radnika, prenela je agencija Beta.\nKompanija Kyungshin Cable u Južnoj Koreji se razvija od 1974, a filijala u Srbiji (Kyungshin Cable Europa d.o.o. Beograd) osnovana je početkom marta ove godine. Kyungshin Cable ima fabrike u Kini, Meksiku, SAD i Poljskoj, a njihovi glavni kupci su kompanije Hyndai i Kia.\nZa izgradnju fabrike električne i elektronske opreme za automobile, južnokorejski investitor dobio je bez naknade državno zemljište od oko 61.000 m2. Prema ugovoru, parcelu ne može prodati trećem licu pre isteka roka od pet godina od dana završetka investicionog projekta, a u obavezi je da na neodređeno vreme zaposli najmanje 700 radnika.\nPostavljanju kamena temeljca prisustvovao je i predsednik Srbije Aleksandar Vučić.\n← Počinju pripreme za vađenje potopljenih nemačkih brodova iz Dunava\nNemački Emotion počinje proizvodnju u pogonima Gorenja u Zaječaru →\n20. februara 2020. Milica Milosavljevic


Republika / (FOTO) Stanija i Marko ne mare za zlurade komentare: Uživaju u ljubavi iako ih u "Zadruzi" non stop spominju!\n22:16ŽREB ZA LE: TSC dobio potencijalne RIVALE za prvo kolo kvalifikacija 22:10Francuskinja prva postkoronarna šampionka WTA turnira! 22:04Saobraćajka kod Ripnja: Povređeni prevezeni na VMA 21:56(FOTO) Goga RAZLILA S*SE PO PESKU: Minijaturni bikini jedva prekrio BRADŽE koje samo što ne ISKOČE 21:55DOBI I TI - DOBI: Potpuna dominacija Voždovca na Tivteru 21:52(VIDEO) PIPER JE IMAO POSLA PREKO GLAVE: Da li je ovo trebalo da bude penal za Zvezdu? 21:38ŠOK UOČI ZAVRŠNICE LIGE ŠAMPIONA: Koronavirus pokosio četvrtfinalistu 21:22RASPOLOŽENI STRELCI U SUPERLIGI: Rapsodija TSC-a i Spartaka, rutina Mladosti i Radničkog, a u Kruševcu DRAMA 21:20Drina izbacila LEŠ: Telo muškarca toliko raspadnuto da ne može da se utvrdi identitet 21:17NEĆE IM BITI LAKO: Partizan saznao imena potencijalnih rivala na startu kvalifikacija!\nDOBI I TI - DOBI: Potpuna dominacija Voždovca na Tivteru\n(FOTO) Stanija i Marko ne mare za zlurade komentare: Uživaju u ljubavi iako ih u "Zadruzi" non stop spominju!\npetak, 8. 11. 2019.| 13:09\nStanija Dobrojević i Marko Marković su započeli svoju ljubavnu priču pred kamerama najgledanijeg rijalitija na ovim prostorima, "Zadruge 2". Iako im mnogi nisu davali šanse za opstanak, oni su uspeli sve da demantuju, pa njihova veza još uvek traje.\nSada je na njihovim Instagram profilima osvanuo snimak koji dokazuje da su njih dvoje i dalje zajedno, srećni i zaljubljeni, bez obrzira na zle jezike i zlurade komentare.\nStanija i Marko se i sada često spominju u Beloj kući, s obzirom na to da su njihovi bivši partneri sada učesnici "Zadruge 3", Vladimir Tomović i Mina Vrbaški, ali izgleda da to ipak ne može da poremeti Markovićevu i Stanijinu sreću.\nVidi se da joj je Stanija idol: Drugarica popularne starlete brutalno isprozivala Maju Marinković!\nEstrada Zabava Zadruga Stanija Dobrojević Marko Marković\n(FOTO) BOMBA! Kristijanova bivša ulazi u Zadrugu 4: OVO će biti najveći BUM svih sezona, ZABEZEKNUĆETE SE kad vidite ko je u pitanju!


Prijava na konkurs za upis u vrtiće i putem interneta – RTV Panonija\nHomeVestiPrijava na konkurs za upis u vrtiće i putem interneta\n– Na inicijativu gradonačelnika Novog Sada, Miloša Vučevića, roditeljima će biti omogućeno da putem interneta, od svoje kuće, prijave decu za upis u vrtiće. Na ovaj način, roditelji će izbeći nepotrebne gužve i gubljenje vremena u čekanju u redovima, a neće plaćati ni razne takse koje su ranije morali. Aplikacija za popunjavanje putem interneta je jednostavna za korišćenje i podrazumeva unos samo elementarnih podataka, imena, prezimena deteta i roditelja i matični broj, a sve ostale potrebne podatke predškolska ustanova dobija automatski iz jedinstvene baze podataka. Na ovaj način smo maksimalno pojednostavili upis dece u novosadske vrtiće, a u isto vreme i onemogućili eventualne zloupotrebe sa falsifikovanom dokumentacijom pojedinih nesavesnih roditelja, koje smo imali u prošlosti – rekao je ovim povodom član Gradskog veća za obrazovanje mr Vladimir Jelić.\nKonkurs za upis dece u Predškolsku ustanovu „Radosno detinjstvo“ Novi Sad za radnu 2018/2019. godinu koja počinje 1. septembra 2018. godine biće objavljen 22. aprila 2018. godine.\nRoditelji, odnosno drugi zakonski zastupnici deteta, prijave na Konkurs za upis dece mogu podneti elektronskim putem u roku od 15 dana od dana objavljivanja Konkursa (od 23.4 – 9.5.2018. godine). Korišćenjem elektronske usluge na internet sajtu, na osnovu unetih podataka, sistem eUprave automatski pribavlja podatke iz Matične knjige rođenih i Centralnog registra obaveznog socijalnog osiguranja, što olakšava prijavu na Konkurs, jer se sva potrebna dokumentacija pribavlja putem elektronske usluge, pa roditelji ne moraju da dolaze na pisarnicu Predškolske ustanove i obilaze druge ustanove. Prijava za upis deteta u Predškolsku ustanovu u radnoj 2018/2019. godini može se podneti putem elektronske usluge samo za dete koje nije iz društveno osetljive grupe (deca žrtava nasilja u porodici, deca sa smetnjama u psihofizičkom razvoju, deca iz porodica koje koriste neki oblik socijalne zaštite, i dr.) zato što se za dete iz društveno osetljivih grupa Predškolskoj ustanovi mora dostaviti dokumentacija kojom se dokazuje navedeno.\nRoditelji koji ne žele da koriste internet, prijave na Konkurs za upis dece, sa potrebnom dokumentacijom, podnose Predškolskoj ustanovi „Radosno detinjstvo“ Novi Sad, u roku od 15 dana od dana objavljivanja Konkursa (od 23.4 – 9.5.2018. godine) u Ulici Pavla Simića broj 9, na pisarnici Predškolske ustanove, i to: ponedeljkom, utorkom, četvrtkom i petkom od 8.00-14.00 časova, a sredom od 8.00-17.00 časova.\nPrijavu na Konkurs je potrebno podneti i za decu sa liste čekanja.Više informacija i tehničkih detalja o elektronskom upisu biće blagovremeno objavljeno na sajtu grada i Predškolske ustanove „Radosno detinjstvo“.


U Projektu za odgovornu vlast sedam gradova i opština - JUGPRESS\nU Projektu za odgovornu vlast sedam gradova i opština\nDirektorka Projekta za odgovornu vlast Jacguelyn Williiams Bridgers sa saradnicima prilikom boravka u Vranju je sa gradonačelnikom dr Slobodanom Milenkovićem razgovaral o ovom programu koji finansira Američka agencija za međunarodni razvoj (USAID).\nOsim Vranja Projektom za odgovornu vlast, koji će kroz pružanje tehničke podrške trajati četiri godine, biće obuhvaćeno još šest gradova i opština u Srbiji.\nKada je reč o Vranju u fokusu će biti unapređenje učešća javnosti u budžetskom procesu i praćenje javne potrošnje, zatim praćenje primene Lokalnog antikorupcijskog plana i unapređenje transparentnosti rada lokalne samouprave.\nU razgovoru su učestvovali i zamenik gradonačelnika Nenad Antić koji je zadužen za Lokalni antikorupcijski plan i član Gradskog veća za budžet i finansije Bojan Kostić.\nU Beogradu, 16. novembra, biće potpisan Memorandum o razumevanju.


Podrška Komisiji za kontrolu državne pomoći\nRegionalna konferencija o državnoj pomoći: uspešan prvi korak ka tradiciji\nDatum: 22. Novembar 2019.\nVreme: 00:00 - 00:00\nDvodnevna konferencija “Državna pomoć i ekonomije Zapadnog Balkana” koja je prvi put okupila predstavnike tela za kontrolu državne pomoći Zapadnog Balkana, Evropske komisije, Saveta za zaštitu konkurencije Litvanije i eminentne evropske stručnjake, održana je u četvrtak i petak, 26. i 27. septembra 2019. godine u Beogradu. Oko 100 učesnika razmatralo je izazove sa kojima se partneri sa Zapadnog Balkana suočavaju u usklađivanju pravila državne pomoći sa evropskim.\nKonferenciju je organizovao projekat “Podrška Komisiji za kontrolu državne pomoći”, uz podršku Komisije koja je i glavni korisnik projekta.\nOtvarajući konferenciju, državni sekretar Ministarstva finansija Republike Srbije Gojko Stanivuković izrazio je zadovoljstvo što prisustvuje značajnom skupu na kome su predstavnici tela za kontrolu državne pomoći iz celog regiona, posebno zbog toga što se svi u regionu suočavaju sa sličnim izazovima kada je u pitanju državna pomoć i usklađivanje sa standardima Evropske unije. “Nadam se i verujem da će ovaj vid regionalnih konferencija postati naša tradicija koja bi omogućila stalnu razmenu dobre prakse i jačanje administrativniih kapaciteta institucija u regionu”, rekao je on.\nŠef operacija Delegacije Evropske unije u Republici Srbiji Ingve Engstrom rekao je da je državna pomoć važan deo pregovaračkog poglavlja 8 (Politika konkurencije) u pristupnim pregovorima, ali takođe i onaj deo u kome predstoji još dosta kako bi se postigla puna usklađenost sa obavezama iz Sporazuma o stabilizaciji i pridruživanju i pravnim tekovima Evropske unije.\nPredsednik Komisije za kontrolu državne pomoći Vladimir Antonijević rekao je da su skupovi i saradnja u regionu oko politike konkurencije česti, ali ne i oko državne pomoći, iako u toj oblasti svi u regionu imaju iste probleme i izazove, što ukazuju godišnji izveštaji o napretku Evropske komisije ali i obaveze iz SSP-a.\nVođa projekta “Podrška Komisiji za kontrolu državne pomoći” Radmila Mihić rekla je da “usklađivanje pravila državne pomoći sa EU pravilima nije cilj sam po sebi”, već da su "suština koristi koje građani dobijaju usklađivanjem – manje 'prijateljske ekonomije', bolji ekonomski uslovi i životni standard".\nPrvog dana konferencije, o sistemu kontrole državne pomoći u Evropskoj uniji, kao i o ekonomičnijem pristupu državnoj pomoći, govorio je Fedon Nikolaides, profesor Univerziteta u Mastrihtu. Još jedan evropski stručnjak za tu oblast, profesor Univerziteta u Birmingemu Luka Rubini govorio je o izazovima EU integracija u oblasti državne pomoći za zemlje u procesu pristupanja. Predsedavajući Saveta za zaštitu konkurencije Republike Litvanije Šarunas Keserauskas predstavio je izazove u oblasti državne pomoći sa kojima se suočila Litvanija nakon ulaska u EU. “Poštena konkurencija je osnov tržišne privrede. Stoga na prvom mestu treba da bude konkurencija, a ne državna pomoć”, rekao je Keserauskas.\nOtvarajući drugi dan konferencije, predstavnica Evropske komisije (Generalnog direktorata za politiku konkurencije) Arijana Podesta zahvalila je projektu i Komisiji za državnu pomoć na organizovanju skupa: “Verujemo da je on od velike važnosti za ceo region i nadamo se da će možda postati tradicionalan, jer može doneti velike koristi”.\nPredstavnici tela za kontrolu državne pomoći Zapadnog Balkana razmenili su iskustva tokom okruglog stola “Izazovi za institucije državne pomoći i zapadnobalkanska šestorka”. Prvi regionalni skup o državnoj pomoći okončan je diskusijom ali i ocenama više učesnika da bi za Zapadni Balkan bilo veoma korisno da konferencija postane tradicionalna.\n22. Novembar 2019. 00:00\nLast updated: 15. Decembar 2021. 08:36\nOva stranica načinjena je i održava se uz finansijsku pomoć Evropske unije. Za njenu sadržinu isključivo je odgovoran ugovarač projekta Alternative Consulting u konzorcijumu sa DMI France i Savetom za zastitu konkurencije Republike Litvanije, i ta sadržina nužno ne predstavlja stavove Evropske unije © 2019 Podrška Komisiji za kontrolu državne pomoći.


► Pokret socijalista: Tekst Krika napad na Vulina i njegovu porodicu\nPokret socijalista saopštilo je danas da je imovina lidera tog pokreta i aktuelnog ministra odbrane Aleksandra Vulina - polovina trosobnog stana u Beogradu uredno prijavljena, bez sakrivanja, bez lažnog prebacivanja na druga imena, po punoj vrednosti.\nPokret je ocenio da je tekst Mreže za istraživanje kriminala i korupcije (KRIK) koja je juče navela da Vulin ne može da dokaže poreklo više od 200.000 evra kojima je kupio stan u širem centru Beograda, još jedan napad na Vulina i njegovu porodicu.\n"Pokret socijalista ističe da već dve godine takozvana novinarska mreža KRIK ponavlja jedan isti tekst i napada ministra odbrane i predsednika Pokreta socijalista Aleksandra Vulina, kao i članove njegove porodice", navodi se u saopštenju.\nIstiče se da je imovina Aleksandra Vulina stečena radom i trudom svih članova porodice Vulin.\n"Dva tužilaštva su Aleksandra Vulina označila kao nevinog i nakon istrage Uprave kriminalističke policije, donela odluku o odbacivanju prijave. KRIK nije dobio novac da bi bio objektivan, ili da bi poštovao pretpostavku nevinost, ali bi morao bar da poštuje odluke nadležnih organa države Srbije", navodi Pokret socijalista.\nKRIK je juče preneo da je Vulin Agenciji za borbu protiv korupcije dao neuverljivo objašnjenje da je novac pozajmio od suprugine tetke iz Kanade.\n19.09.2017, 14:34h nehajko Preporuči\nJa i suprug radimo preko 20 god.kao fakultetski obrayovani ljudi i sa solidnim primanjima ,pa smo jedva uy svu prodatu imovinu suprugovih roditelja, i us pomoc kredita koji ćemo otplaćivati još 10-ak godina, jedva skupili za stan od 60.000 evra.Kako je Vulin uspeo da skupi 4 puta vise i da otplati 15 puta pre?Koja je to matematika?\nVulin: Partnerstvo za mir optimalni oblik saradnje sa NATO\nMinistar odbrane Srbije Aleksandar Vulin je istakao da je tokom posete delegacije NATO-a povodom vežbe "Srbija 2018" izjavio da će Srbija zadržati poziciju vojne neutralnosti i da je...


Botanički vrt na Bikavcu i Arhivski park zasada u Višegradskoj banji | Palelive.com\nPočetna Regija Višegrad Botanički vrt na Bikavcu i Arhivski park zasada u Višegradskoj banji\nVIŠEGRAD – Načelnik opštine Višegrad Slaviša Mišković potpisao je sa direktorom preduzeća “Omorika” Novakom Savićem ugovor o realizaciji dva projekta iz oblasti biosfere, ekologije i zapošljavanja, koji treba da budu realizovani za mjesec dana.\n“Riječ je o prvom projektu biodiverziteta u okviru kojeg će na brdu Bikavcu biti uređen botanički vrt sa novim sadnicama, info tablama o njima, rekonstukciji vidikovca iz austro-ugarskog perioda, parkovsksih klupa i mobilijara za djecu”, naveo je Mišković.\nPlanirano je i osnivanje arhivskog parka zasada u Višegradskoj banji gdje će biti zasađeno 100 sadnica rijetkog bilja, te da se uredi Banjski potok i postave staze i klupe za izletnike.\nOvaj projekat, vrijedan 20.000 evra, finansira Ministarstvo inostranih poslova Finske.\nDirektor “Omorike” Novak Savić rekao je da se drugi projekat odnosi na izvođenje javnih radova i zapošljavanja, odnosno na čišćenje i uređenje divljih deponija u gradu i okolini, zatim korita rijeke Rzava i popravke metalnih ograda.\nProjekat, koji je vrijedan 40.000 KM, finansira Ministarstvo zdravlja i socijalne zaštite Republike Srpske, od kojih je 12.000 KM učešće opštine Višegrad.\nTokom realizovanja ovih projekta biće zaposleno 55 radnika sa evidencije Biroa za zapošljavanje.\nPrethodni članakĆosić u posjeti Rusiji\nNaredni članakIspolitizovali polazak djece u školu


LSV: PONOVNO ŠIRENJE GOVORA MRŽNJE - Z1INFO.RS\nGRAĐANI SU POBEDILI BRUTALAN LOPOVSKI MILOŠEVIĆEV REŽIM I POLICIJU – VIDEO protesti 1996-1997\nHUMANITARNI KONCERT ZA PORODICU DUDAŠ\nLSV: PONOVNO ŠIRENJE GOVORA MRŽNJE\nLiga socijaldemokrata Vojvodine najoštrije osuđuje ponovno pojavljivanje grafita mržnje uperenih protiv pripadnika albanske nacionalne zajednice, koji su ovog puta osvanuli na stambenoj zgradi u jednom od najnaseljenijih delova grada.\nOvakvo širenje govora mržnje je nažalost postalo učestalo u našem gradu u poslednje vreme. Pre manje od mesec dana su ispisane poruke mržnje u naselju Šumica, a prošle godine su u više navrata precrtavane table sa nazivima mesta na jezicima nacionalnih manjina.\nUpozoravali smo na pogubnost takvih postupaka, međutim, neodgovorna i bahata gradska vlast tada nije reagovala niti je sprovela preventivne mere i kao rezultat toga imamo da sada neko misli da je dozvoljeno ostavljati poruke koje pozivaju na ubistvo.\nPonavljamo da se mržnja i pozivanje na nasilje ne smeju tolerisati.\nPodsećamo da su u Zrenjanin dobrodošli svi, bez obzira odakle dolaze i kojoj naciji ili veri pripadaju. Naše bogatstvo je upravo u različitostima, preko dvadeset nacija, četiri službena jezika i bogato kulturno-istorijsko nasleđe su ono po čemu se Zrenjanin izdvaja i što prevazilazi sve podele i partije. Zato ne smemo dozvoliti da se u našem gradu šalju poruke mržnje.\nLiga socijaldemokrata Vojvodine zahteva od predstavnika lokalne vlasti da hitno uklone ove i sve ostale poruke mržnje i javno osude ovakvo nedopustivo ponašanje pojedinaca ili organizovanih grupa. Pozivamo nadležne organe da otkriju i sankcionišu one koji pozivaju na ubistvo po nacionalnoj osnovi. Takođe, poručujemo predstavnicima lokalne vlasti da je krajnje vreme da organizuju mere preventive kako se ovakvi izgredi ne bi više ponavljali.\n12. March 2019. at 14:52\nDobro su napisali, samo su trbali iza šiptara dodati : Pacolija, Haradinaja, Taçija … da se zna na koga se odnosi poruka!!!


Ub odbranjen od bujica : Nadlanu.com\nUb odbranjen od bujica\nObjavljeno 24. jun 2010. / 00:00:00\nVALJEVO, 24. juna 2010. (Beta) - Načelnik valjevkog Odeljenja za vanredne situacije Ministarstva odbrane Milan Mihailović izjavio je u četvrtak da je posle velike borbe Ub noćas odbranjen od nabujalih reka Tamnava i Ubača.\n"Nivo vode je bio toliki da je Tamnava premašila četiri metra, što do sada nije zabeleženo, a uspeli smo da odbranimo i kuće na Sandića imanju kojima je pretila nabujala Ubača", rekao je Mihailović agenciji Beta.\nOn je dodao da je uz "sve muke" tokom noći morala da bude evakuisana i farma sa 180 svinja u selu Brezovica koje je Tamnava poplavila, a poplavljena su i sela Sovljak, Vrelo, Takovo, Novaci, Bogdanovica i Crvena Jabuka.\nNivo Tamnave blago opada, vodostaj Ubače je i dalje visok, a očekuje se da će najviše problema biti sa "divljom Gračicom", koja povezuje Tamnavu i Ubaču i "potpuno je nepredvidiva", dodao je on.\nProblema u saobraćaju ima u opštinama Ub, Ljig i Osečina, gde su pojedini regionalni i magistralni pravci još u prekidu.


RTCG - Radio Televizija Crne Gore - Nacionalni javni servis :: Politika :: Nova vlada da nastavi putem EU integracija\n27. 09. 2020. 11:11 >> 11:18 16\nGROŠELJ ZA RTCG\nNova vlada da nastavi putem EU integracija\nOčekivanja od nove vladajuće koalicije u Crnoj Gori su da nastavi proces pristupanja Evropskoj uniji (EU) i dalje jačanje proevropkog puta zemlje, saopšteno je za Radio-televiziju Crne Gore (RTCG) iz liberalne grupe "Obnovimo Evropu" u Evropskom parlamentu.\nPoručuju da će sud o novoj vladi donijeti na osnovu postupaka, a ne riječi.\nPromjena vlade koja je zasnovana na izbornom rezultatu, na slobodnim i fer izborina je osnov demokratskog upravljanja, navodi se u saopštenju evropskog poslanika Klemena Grošelja u ime treće najveće grupe u Evropskom parlamentu, "Obnovimo Evropu".\n"Kao i u svim drugim slučajevima, očekujem od nove vladajuće koalicije u Crnoj Gori da nastavi proces pristupanja EU i dalje jačanje proevropskog puta zemlje", poručuje Grošelj.\nOn je iskazao uvjerenje da će se rezultat izbora odraziti na novi crnogorski parlament i takođe na novu vladajuću koaliciju.\n"Želio bih da se uvjerim da ova promjena neće oslabiti, već ojačati demokratiju i ulogu osnovnih demokratskih vrijednosti, poput vladavine prava, vjerskih sloboda, borbe protiv korupcije u Crnoj Gori. Sud o novoj vladi donijećemo ne na osnovu njenih riječi, već djela“, zaključio je Grošelj.\nCrna Gora - EU Klemen Grošelj\n14:48 "Iskreno saučešće Mitropoliji u velikom gubitku"\n14:48 Težak dan za narod i Mitropoliju


Boris Tadić: Srbija podržava BiH sa dva entiteta i tri naroda – Informer\nBoris Tadić: Srbija podržava BiH sa dva entiteta i tri naroda\nSrbija će kao garant Dejtonskog sporazuma nastaviti da podržava teritorijalni integritet i suverenitet BiH, kao i unutrašnje uređenje BiH definisano tim sporazumom, čiji su temelj dva entiteta i tri konstitutivna naroda, izjavio je predsjednik Srbije Boris Tadić.\n“Srbija će nastaviti da podržava samo ona rješenja za koja postoji konsenzus svih naroda i entiteta BiH”, istakao je Tadić obraćajući se danas na Svečanoj akademiji u Banjaluci povodom proslave Dana i krsne slave Republike Srpske Svetog arhiđakona Stefana i obilježavanja 20 godina Srpske.\nTadić je rekao da je Srbija uvijek bila spremna da potpiše sporazum o specijalnim vezama sa Federacijom BiH, kakav je u skladu sa Dejtonskim sporazumom već potpisan sa Republikom Srpskom.\n“Politika Srbije je principijelno konzistentna i duboko ukorjenjena u ideji mira i razvoja kojim je osnovni preduslov rješavanje tragičnih konflikata iz prošlosti čije posledice osjećamo i danas”, istakao je Tadić.\nOn je podsjetio da je osnivanje Republike Srpske bio istorijski dan za sve koji su nastojali da se okončaju ratni sukobi na prostoru bivše Jugoslavije i u samoj BiH i podsjetio da je 9. januara 1992. godine osnovana Republika Srpska kao politički odgovor srpskog naroda na odluku o nezavisnosti BiH od SFRJ, koju su tada su izglasali muslimanski i hrvatski poslanici.\n“Dejtonskim mirovnim sporazumom 1995. godine Republika Srpska je međunarodno potvrđena i postala je jedan od dva entiteta koji čine današnju BiH. Republika Srpska je stvorena kao zajednica kroz koju srpski narod štiti svoje nacionalne interese i identitet poštujući interes i kontinuitet druga dva naroda”, istakao je Tadić.\nTadić je rekao da je rat od 1992. do 1995. godine, uključujući i NATO bombardovanje Republike Srpske, ostao velika opomena svima kako balkanske političke i vjerske sukobe moramo rješavati mirnim putem, strpljivim dijalogom i pregovorima, poštujući legitimne i demokratske interese i ljudska i kulturna prava svih strana.\nOn je rekao da Srbija u svakoj prilici insistira na odbrani prava svih drugih naroda na prostoru zapadnog Balkana, ističući da tako nikada neće odustati od legitimnih interesa srpskog naroda, gdje god on živio.\nPrema Tadićevim riječima, očuvanje egzistencije, utemeljenje budućnosti i kulturnog identiteta nisu samo prirodna svojstva svake nacionalne politike, već i međunarodna obaveza proistekla iz univerzalnih akata UN.\n“Zato uvijek, misleći o tragedijama drugih, kažemo i da je naš narod bio strašan stradalnik u 20. veku – Jasenovac, Gradina, Jadovno, Bratunac, Kragujevac, Kraljevo, Prvi svetski rat i NATO bombardovanje”, istakao je Tadić.\nOn je rekao da su današnji pokušaji preotimanja kulturne i vjerske baštine Srba na Kosovu i Metohiji samo neki od primjera tog stradanja.\n“Baš zato mi moramo misliti o budućnosti i nikada ne smijemo odustati od naših prava i baš zato saradnja Srbije sa RS nikada nije bila usmjerena na štetu drugih naroda i institucija BiH“, naglasio je Tadić.\nOn je rekao da je Srbija svjesna svoje istorijske i političke odgovornosti i visoke mjere osjetljivosti tolerancije potrebne za dijalog o ovim pitanjima, a prije svega za pomirenje među državama i narodima u regionu koje je još na dnevnom redu.\nKada je riječ o predsjedavanju Srbije Procesom saradnje u jugoistočnoj Evropi, Tadić je rekao da Srbija posebno insistira na jačanju demokratskih procesa i reformi, zajedničkog rada u korist nastavka procesa proširenja EU, unapređenja ekonomske saradnje, privlačenja stranih investicija, izgradnji infrastrukture, energetike, te saradnju u oblasti nauke, obrazovanja i kulture.\n“U svim ovim poslovima Srbija je uvek sa Republikom Srpskom i na nju možete računati u decenijama koje su pred vama, kao što je to bilo u protekle dvije decenije”, zaključio je Tadić.\nAkademija koja se održava u banjalučkoj dvorani “Borik”, počela je himnom Republike Srpske u izvođenju Hora “Srbadija” iz Bijeljine.\nPozdravnu govor pročitao je predsjednik RS Milorad Dodik, a akademiji prisustvuju premijer Srbije Mirko Cvetković, potpredsjednik Vlade Ivica Dačić, Njegova svetost patrijarh srpski Irinej sa vladikama.\nSvečanosti prisustvuju predsjednik Vlade Republike Srpske Aleksandar Džombić i ministri, predsjednik Narodne skupštine Igor Radojičić i narodni poslanici, član Predsjedništva BiH iz RS Nebojša Radmanović, te srpski predstavnici u Savjetu ministara.\nMeđu prisutnima su i bivši predsjednici Republike Srpske, predstavnici institucija Srpske, Srbi iz dijaspore, akademici, načelnici opština u Srpskoj i mnogobrojne ličnosti iz javnog i kulturnog života.\nAkademiji prisustvuje i delegacija HDZ-a BiH u kojoj su Dragan Čović, Vjekoslav Bevanda i Borjana Krišto.\nNakon akademije, u 15.00 časova u zgradi Vlade Republike Srpske biće priređen svečani prijem za zvanice povodom Dana Republike Srpske i krsne slave – Svetog Arhiđakona Stefana\nIzetbegović: Srpski narod ne bi trebao biti ponosan na RS\nPuljić i Cerić o katoličko-muslimanskom dijalogu


5. decembra 2020. - 13:45\nVećina ljudi uz brojne dnevne obaveze retko može da pronađe malo vremena i za sebe, a naročito za stvari od kojih, kako deluje na prvi pogled, nema previše koristi. Međutim, 30-45 minuta rekreacije 2-3 puta nedeljno itekako može imati uticaj na vaš život. Redovna rekreacija u kombinaciji sa zdravom ishranom, najbolji je poklon vašem telu. Godi i fizičkom i mentalnom zdravlju i ujedno pojačava osećaj zadovoljstva sobom. Redovna fizička aktivnost pomaže u sprečavanju mnogih bolesti i smanjenju ili održavanju telesne težine.\nKako vreme bude prolazilo, bolje ćete izgledati, bićete zdraviji, i sve ćete raditi lakše i sa više volje. Lakše ćete se hvatati u koštac sa životnim problemima i uopšte ćete se osećati mnogo bolje.\nPrethodni tekstBrnabić: Milijarda evra za zdravstvo\nSledeći tekstVanredna situacija na teritoriji opštine Stara Pazova


Pismo iz Brisela: Evropska unija traži od Srbije predaju najvrednijih prirodnih i ekonomskih resursa\nNoć uoči sudnjeg dana\nZNaprednjački mrak u Srbiji nikad nije bio gušći, ali kad svane, a svanuće uskoro, biće to prizori sudnjeg dana. Najdalje do januara meseca 2017. godine, po diktatu Evropske unije, građani Srbije će biti izdvojeni u rezervate kao evropski Indijanci, postaće narod bez zemlje i države. Od Srbije neće ostati skoro ništa. Dokumentom pod nazivom "Reborn", koji je administracija Evropske unije poslala Vladi Srbije, na dan kad je formirana, nakon sto dana čekanja, predviđena je likvidacija svega što Srbiju još koliko-toliko čini državom. Naime, "Reborn" je skup neizbežnih obaveza koje su evropski komesari stavili pred ovdašnje vlastodršce, sa jasno određenim rokovima. Zahtevi su jasni: sve što vredi u Srbiji, a što još nije rasprodato, biće oglašeno za prodaju. Pre svega, prirodni resursi: izvor pijaće vode, poljoprivredno zemljište, šume, planine, rečna i jezerska priobalja, banje, lečilišta, lovišta...\nNa dan kad je izglasana nova-stara Vlada Srbije, preko Ministarstva spoljnih poslova stigao je dokument iz Brisela pod nazivom "Reborn", što u prevodu na srpski jezik znači "novo rođenje", u kome se nadležna administracija Evropske unije obraća srpskim vlastodršcima rečnikom tutora. Dokument pod imenom "Reborn", tvrde izvori Magazina Tabloid iz Vlade Srbije, ne samo što sugeriše kakva treba da bude ekonomska politika Srbije u budućnosti, nego je reč doslovno o direktivama o tome kako treba urediti državu u svakom njenom segmentu. Problem je jedino što u ovom slučaju Evropska unija zahteva od Srbije da se ukine kao država i da sve svoje resurse ili proda ili preda na korištenje onome koga Brisel odredi (uvek se u takvim slučajevima "korisnik" krije iza takozvanih međunarodnih konzorcijuma za upravljanje resursima)\nNaime, u ovom dokumentu-zahtevu evrobirokrata, Vlada Srbije će u veoma kratkom roku morati da pokrene završnicu rasprodaje prirodnih rezervoara i izvorište pijaće vode, ali i mnogih drugih prirodnih resursa, pa čak i čitavih, do sada zaštićenih područja, od reka do planina. Na ovaj način je već prodat (a, sudeći po ceni, pre će biti da je poklonjen), veći deo Vlasinskog jezera sa hotelom, i to po skraćenom postupku. Novi vlasnik je nepoznati konzorcijum iz Ujedinjenih Arapskih Emirata. Na redu je dalja prodaja Kopaonika, Stare planine, Zlatibora, Povlena, Fruške gore, zauzimanje svih banjskih lečilišta u Srbiji (rasprodajom ili "ustupanjem uz pravičnu nadoknadu"), a na meti su čak i neki od najpoznatijih turističkih centara, kao što su Niška i Vrnjačka banja (Niška banja je smišljeno uništavana kako bi uskoro pala u ruke takođe nekom orijentalnom konzorcijumu).\nAko Vučićev režim uradi sve kako je zacrtano u ovom naredbodavnom aktu, izvori pijaće vode Srbiji biće ubrzo u vlasništvu stranaca, što će bit konačan čin kolonizacije ove države. Po rezervama zdrave i pitke vode u svetu, Ujedinjene nacije rangirale su Srbiju na 47 mesto u svetu, što je veoma značajna činjenica ako se imaju u vidu očekivanja da će se u skorijoj budućnosti voditi žestoke borbe za izvorišta vode. Borba za pitkom vodom obeležiće ovaj vek, i to na isti način na koji su se vodile bitke oko eksploatisanja nafte (videti u elektronskoj arhivi Magazina Tabloid, feljton iz knjige "Gepolitika vode", pokojnog Zorana Petrovića Piroćanca, od broja 196. pa nadalje).\nS tim u vezi neki pokazatelji govore da Srbija ima više od 400 izvorišta zdrave pitke vode najvišeg kvaliteta, od čega se eksploatiše manje od 20 odsto. U najvećoj meri eksploataciju provodi 27 preduzeća, koja se bave flaširanjem i prodajom vode na tržištu. Drugim rečima, vlast u Srbiji je domaćim i stranim privatnim kompanijama omogućila ubiranje enormnog profita, i to na bazi crpljenja prirodnog resursa - vode!\nEvropska unija insistira u dokumentu koji je poslala na dan formiranja nove vlade, da se model takozvanog "privatno-javnog partnerstva", primeni i na privatizaciji javnih komunalnih preduzeća koja se bave poslovima vodosnabdevanja građana. To je uvod u haos, kakav Srbija još nije doživela i imaće nesagledive posledice na njene strateške interesa. Vučićev režim će biti prinuđen da javno saopšti da je rasprodaja vodnih resursa ultimatum koji pesnice finansijskog globalizma EU, MMF-a i Svetska banka postavljaju režimima nerazvijenih zemalja, u koje se svakako ubraja i Srbija.\nSrpski Zakon o vodama kaže da su vode "dobro od opšteg interesa" i da su "u državnoj svojini", kao i to da vode i vodno zemljište u javnoj svojini predstavljaju "javno vodno dobro", koje je "neotuđivo" (Član 5). Ali, uprkos tome, kroz desetogodišnji proces privatizacije i tranzicije u Srbiji na improvizovanim tenderima i javnim aukcijama režim je nemilice rasprodao fabrike vode bez utvrđenih kriterijuma i uslova koncesije.\nKomesari komanduju rasprodajom\nDokumentom pod imenom "Reborn", Evropska unija od Srbije zahteva i ubrzanu rasprodaju poljoprivrednog zemljišta, šumskih gazdinstava, rezervata i lovišta...Kraće rečeno, svega onoga što predstavlja neprocenjivi nacionalni i državni resurs, koji nijedna suverena država nikada ne bi prodala. Ali, priča o suverenosti Srbije, po svemu sudeći više nema nikakvog smisla, jer ovom državom već odavno vladaju strane diplomatske službe, korporativne mafije i politička preduzeća.\nU dokumentu koji je Brisel dostavio Republici Srbiji i njenim nadležnim institucijama na dan izbora nove vlade, izričito je stavljen rok do kada mora bit završen proces privatizacije svih medija (osim RTS-a, koji ima pravo da zadrži status "nacionalnog servisa", ali tako da ga građani i dalje finansiraju i da mu se ostavi i prostor da živi od monopola u marketingu, št ne postoji ni u jednoj ozbiljnoj državi). Tako će sve ono što još nisu zarobili vlasnici režimskih medija, biti zarobljeno i stavljeno u službu užasne propagande i kulta ličnosti Aleksandra Vučića.\nU dokumentu EU pod imenom "Reborn" predviđena je i "internacionalizacija" srpskog tržišta. Jasnije rečeno, ovdašnje tržište mora biti prepušteno monopolu stranih kompanija (rok je "odmah") a to "odmah" još šire otvara vrata za uvoz strane robe najgoreg kvaliteta, što će dovesti do daljeg porasta cena hrane i robe široke potrošnje. Tako će sudbina domaćih prizvođača biti definitivno zapečaćena, jer će ostati bez ikakve zaštite (pre svega poljoprivredni proizvođači, ali i svi oni drugi koji su se usudili da pokrenu neku svoju proizvodnju). "Reborn" sadrži i podužu listu državnih preduzeća koja će biti prodata. Mnoga od njih su već odavno u vlasništvu stranih kompanija, ali se ovde insistira na prodaji preostalog državnog udela. Da ne ostane baš ništa u posedu Srbije!\nNajveći udarac koji dolazi iz ovog "novog rođenja", kako ga je cinično nazvala briselska birokratije, svakako je hitan zahtev za prodaju EPS-a, koji je ne samo najveća državna kompanija, nego i dokaz državnih atributa Republike Srbije. Evropska unija, dakle traži hitnu predaju preostalog državnog udela u kompanijama poput Imleka, PKB kompleksa, kao i svih strateških preduzeća koja se bave telekomunikacionim uslugama (pre svih Telekoma). Pred Vladu Srbije stavljen je zahtev za hitnu prodaju preostalog udela u bankama. Osam banaka u Srbiji propalo je u petnaest godina kriminalne tranzicije, a Evropska unija sada traži i hitnu prodaju Komercijalne banke, kako bi i poslednji državni bankarski gigant bio uklonjen.\nNajdalje do januara meseca 2017. godine, dakle u narednih pola godine, po diktatu Evropske unije, građani Srbije će biti izdvojeni u rezervate kao evropski Indijanci, postaće narod bez zemlje i države. Naime, tada će Srbija biti u obavezi da svakom zainteresovanom stranom kupcu proda poljoprivredno zemljište. Istina, dobar deo najvećih i najkvalitetnijih parcela već su pokupovali lokalni tajkuni i kriminalci, ali i ratni zločinci, poput Branimira Glavaša iz Hrvatske, koji je još pre nekoliko godina postao vlasnik Poljoprivrednog preduzeća „Ratkovo" iz istoimenog mesta u Vojvodini.\nGlavaš se tako našao među najvećim zemljoposednicima u Srbiji jer je na njegovo ime uknjiženo čak 150.000 hektara srpskih oranica! A, kako komesari iz Evropske unije komanduju, od januara iduće godine, poljoprivredno zemljište moći će da kupi i Kurta i Murta, samo ako ima para ili ima dobre veze u Vladi Srbije i dovoljno para da podmiti koga treba. Koliko arapskih mešetara čeka na red da zaposedne vojvođanske, mačvanske i šumadijske oranice, teško je i pretpostaviti. U Vučićevoj Srbiji, sva su im vrata otvorena.\nČak 108 arapskih firmi registrovanih u Bosni i Hercegovini, čeka da krene u kupovinu poljoprivrednog zemljišta i izvora pijaće vode u Srbiji. Prema podacima administracije Federacije BiH u Sarajevu, čak 71 takvu firmu vode Kuvajćani, 13 Libijci, 10 Sirijci, a dve su u posedu državljana Katara. Firme iz Ujedinjenih Arapskih Emirata imaju specijalan tretman u Srbiji i ne moraju da čekaju na signal Evropske unije.\nDa bi sve ovo bilo izvedeno u delo i u zacrtanom roku, novoj Vladi Srbije je naređeno da najdalje u narednih tri meseca uradi nacrt novog Zakona o privatizaciji u kome bi trebalo da definiše uslove za prodaju strateških resursa! Reč je o elektroprivredi, vodoprivredi i telekomunikacijama, koje u novoj regulativi treba da budu izdvojene u procesu privatizacije, odnosno da se definiše status njihove imovine ali i imovine države. Na taj način, suspendovan je Zakon o privatizaciji iz 2014. godine, a otvorena su vrata za velike igre krupnog kapitala, koji će sa lica zemlje obrisati, ne samo tanku srednju klasu u Srbiji (ako tako nešto ovde uopšte postoji), nego i dobar deo političkih plemena koja su svojim divljačkim otimačinama iz državnih preduzeća i dovela do ovog diktata iz Brisela.\nDokumentom "Reborn", Evropska unija zahteva da se sve zakonski uredi, kako bi se znalo šta se prodaje i po kojoj ceni, te da se dokumentacija o tome dostavi Briselu, nakon čega će doći "tutori" koji će da prate ceo proces rastakanja državnih preduzeća i prirodnih resursa. Kod javnih preduzeća iz ovih oblasti naređeno je da se hitno utvrdi vlasnička struktura, kako imovine tako i zemljišta. Svi strateški resori ići će u privatizaciju. Ni kamen na kamenu od državne imovine ostati neće.\nZbog svega ovoga, izmenjen je čak i Akcioni plan za otvaranje poglavlja 23, u pregovorima sa Evropskom unijom. Vučićev režim, očito ima nameru da građanima Srbije napravi još veći pakao od života nego što ga sada imaju. Prema ovom dokumentu, treba uskoro očekivati i takve situacije da će domaćinstva vodu kupovati od privatnika, koji će posedovati vodovod.\nDa bi to uspelo, Evropska unija zahteva da se uredi zakonodavstvo za javne usluge. kako će ga "urediti", nije teško pretpostaviti.\nJavnost u Srbiji ni do današnjeg dana nje saznala kolika je stvarna cena procesa takozavnih evropskih integracija. Istina, pokušaj izrade nekog zvaničnog troškovnika ove avanture urađen je u okviru nekakvog Nacionalnog programa za usvajanje pravnih tekovina EU. Međutim, još niko javno nije predstavio, tako da je prava cena nepoznata. Jasno je samo to da će Srbija u procesu evrointegracija biti i dalje na velikom na gubitku. Vučićev režim brani se argumentacijom da nijedna država nije tokom pristupanja Evropskoj uniji zabeležila gubitke, što je obična laž, jer je dovoljan primer susedne Hrvatske koja je od potpisivanja Sporazuma o stabilizaciji i pridruživanju zapala u spoljni dug iz koga se neće izvući ni do polovine ovog veka. Istina je da EU nema interes da integriše finansijski propale države, ali ima interes da ih u dužničkom ropstvu i da od njih dobija stalno novu i sve jeftiniju radnu snagu i da im iscrpljuje nacionalne resurse. Srbija je možda najbolji takav primer.\nVučićev bolesni optimizam bez pokrića svakog dana širi propagandu kako će proces evrointegracija teći "u skladu sa našim mogućnostima", da ćemo ga finansirati iz sopstvenih izvora u meri u kojoj to neće ugroziti njenu finansijsku stabilnost...Tvrdi on da će ostatak novca biti dobijen iz evropskih pretpristupnih fondova, u vidu bilateralne pomoći država članica ili iz nekog trećeg izvora.\nSve same fantazije, obmane i najprovidnije laži. Istina je da će usklađivanje sa standardima Evropske unije, samo u oblasti zaštite životne sredine, koštati najmanje deset milijardi evra!\nDokumentom "Reborn", Srbiji je jasno stavljeno do znanja da će, sve što je preostalo od vitalnih resursa, biti rasprodato ispod tržišne cene, "kako bi proces što brže tekao". Svaka takva "privatizacija", zapravo je rasprodaja. A, razlika između ta dva termina je ogromna. Ozbiljna, kvalitetna privatizacija, ostavila bi građanima i državi garancije da će najvažnije vrednosti u ovoj zemlji biti sačuvane. A, rasprodaja je odricanje od svakog pravnog upliva države u dalja dešavanja sa imovinom predatom takvom "buvljaku".\nJedan od razloga zašto Evropska unija kreće u ovako brutalnu akciju je i okolnost da Vučićev režim rastura nacionalno blago Srbije munjevitom brzinom. Rezon evrobirokrata je jasan: bolje da oni rasprodaju šta još ima da se rasproda u Srbiji, nego da to Vučić i njegovi skakavci opljačkaju, poklone Arapima ili unište. Zato je suludom Vođi ponuđena najprikladnija opcija: da preseče granu na kojoj sedi.\nNa primeru EPS-a, savršeno se jasno vidi zbog čega je Evropska unija donela odluku da ubrzano rasproda Srbiju i likvidira Vučićev režim usput. Naime, više puta su delegacije iz Brisela predlagale da se kriminal u ovom javnom preduzeću razreši na jednostavan način, formiranjem istražnog rima koji bi bio čist u moralnom i stručnom pogledu (mada je za istrage pronevera u EPS-u dovoljno bilo samo jedno odeljenje finansijske policije). To se nikada nije desilo. Umesto istraga i procesuiranja, Vučić je postavio svoga kuma Nikolu Petrovića na mesto direktora Elektromreže Srbije, kompanije koja će uskoro bit prodata i od čijeg profita je planirano da se namire bolesni apetiti naprednjačkog poglavice, a, verovatno, i ogromni lični dugovi koje je do sada napravio. Teško je zamisliti da će nakon ove poslednje "direktive" iz Brisela, tu akciju uopšte obaviti.\nAli, čak i dosadašnje pljačke u ovom privrednom gigantu, koje građani godinama plaćaju kao globu, male su u odnosu na ono što ih čeka kad uskoro dođe do privatizacije EPS-a. To će se videti čim budući privatni vlasnik bude formirao cene struje koju će malo koje domaćinstvo u Srbiji moći da plati. Kriminalnom odlukom da struja postane akcizna roba (kao da je luksuz u pitanju!), Vučićev režim je već nagovestio šta se sprema kad EPS uskoro padne u šake stranih privatnih kompanija.\nGrađani Srbije ne mogu da očekuju ništa dobro nakon najnovijih zahteva EU, jer će dosadašnju pljačku stranačkih krpelja zameniti strane kompanije-krvopije preko najsurovijeg izvlačenja ekstraprofita radi što brže amortizacije investicije. Između ta dva zla rešenje je bilo pravovremeno rušenje kriminalnog režima, ali za to očito nije bilo snage. Višestruko prevareni i iscrpljeni narod, u svakom smislu je potrošen i bez snage da se nanovo podigne. Dokument Evropske unije cinično nazvan "Reborn" ("novo rođenje"), namenjen je, izgleda, onima koji imaju devet života. Ovaj mali, prolazni, obični ljudski vek, takve eksperimente ne može da podnese.\nA 1. Činjenice o najboljem srpskom resursu, poljoprivrednom zemljištu\nKad bi se nekim neverovatnim čudom ostvarile sulude Vučićeve fantazije pa Srbija uđe u Evropsku uniju 2020. godine (što je, naravno nemoguće) biće to tri godine nakon što su stranci već dobili pravo da kupuju naše oranice. U Srbiji je, registrovano 4,2 miliona hektara obradive zemlje, a predmet prodaje strancima će već iduće godine biti i onih 450.000 hektara koji su, tokom poslednjih desetak godina, iz društvenog prešli u privatno vlasništvo i sve ostalo što se kome svidi. Reč je o najuređenijim kompleksima, a prvi će oranice početi da prodaju zemljišni špekulanti, neretko i uz zaradu hiljadu puta veću od ulaganja.\nSamo 15 evra je bila cena po kojoj je privatizovan hektar na početku tranzicije, a to isto sada košta 15.000 evra!\nTačka dva člana 63 Sporazuma o pridruživanju i stabilizaciji sa Evropskom unijom dala je Srbiji rok od četiri godine da sa odredbom o slobodnoj prodaji zemlje uskladi odredbe postojećeg Zakona o poljoprivrednom zemljištu. Reč je bila o izmeni stava 3. člana 1. tog zakona kojim je stranim pravnim i fizičkim licima uskraćivano pravo sticanja svojine nad poljoprivrednim zemljištem\nZbog slobodne prodaje obradive zemlje posle ulaska u EU, Mađari su u zapadnom delu zemlje praktično ostali bez suvereniteta, da bi je naknadno kao država ponovo otkupljivali. Onda je premijer Viktor Orban predložio zakon o zabrani prodaje, EU ga za to oštro ukorila, ali je on organizovao referendum i dobio podršku čak 87 odsto Mađara. Vučić to nikada neće uraditi, jer nije Orban i ne zanimaju ga interesi građana i države, nego njegovi lični interesi.


Isključenja struje: Severna Kalifornija se sprema za veliko isključenje - Dnevni list Danas\nPočetna » BBC News na srpskom » Isključenja struje: Severna Kalifornija se sprema za veliko isključenje\n0Piše: BBC News na srpskom 10. oktobra 2019. 14.34 Izmenjeno: 12. oktobra 2019. 07.58\n„Uslovi su ispunjeni: suvo gorivo, jaki vetrovi, toplo vreme. Svaka varnica bi mogla da izazove veliki požar“, rekao je Rej Riordan, direktor kancelarije za hitne situacije u San Hozeu na konferenciji za medije u utorak.\nNacionalna meteorološka služba izdala je crveno upozorenje za planine Santa Kruz, kao i za područja severnog i istočnog zaliva, upozoravajući da bi uslovi mogli da rezultiraju „najjačim vetrovima na moru od kraja 2017. godine u severnom zalivu“.\nSpasavanje „velike mačke“ u Kaliforniji\nOgromna vatra u gradu Paradajs je prošle godine spalila 150.000 hektara, a poginulo je 86 ljudi. Istraga je utvrdila da je loše održavana oprema kompanije PGiE odgovorna za izazivanje požara – najsmrtonosnijeg u istoriji Kalifornije.\nPrirodni fenomen u nacionalnom parku Josemiti može se videti jednom godišnje.\n„U poslednje dve godine doživeli smo nezapamćene sezone požara“, rekla je portparolka kompanije PGiE Tamar Sarkisijan u razgovoru za CBS, partnera BBC-ja.\nIsključenje struje zbog javne bezbednosti je jedan od brojnih koraka koje preduzimamo“.\n„Niko od nas nije srećan zbog toga“, rekao je kalifornijski guverner Gevin Njusom.\n„Ali ovo što se dešava je sve deo napih očekivanja od pre nekoliko meseci, kada je firma PGiE konačno preuzela odgovornost da brine o bezbednosti ljudi“.\n„Ideja o pet dana bez struje je poražavajuća“, rekla je Libi Šaaf, gradonačelnica Oklanda, ali je dodala: „Očekujemo da je to najgori scenario. Ovo je prvi put da prolazimo kroz ovako nešto.“\n„Ovo je smešno!“, napisala je Veronika Kej.\nKada isključite struju, čak ni vaš sajt za obaveštenja ne radi kako treba! Saberite se, PGiE! Nema više poskupljenja kako bismo plaćali za vašu nekompetentnost“.\nU regionu se od srede otvara 28 komunalnih centara koji će obezbediti „toalete, flaširanu vodu i punjače za električne uređaje“.\nIsključenjem struje se spušteni dalekovodi i jaki vetrovi izbacuju iz ove jednačine“.


Može da zaoštri prilike na Balkanu: Makronovo neprijatno iznenađenje\nTanjug 21. aprila 2018. 21:04\nGovor predsednika Francuske Emanuela Makrona u Evropskom parlamentu ima eksplozivnu snagu koja može da zaoštri krizu na zapadnom Balkanu, što slabi i pozicije Evropske unije u regionu, smatra direktor Centra za liberalne strategije u Sofiji, Ivan Krastev za Dojče vele.\nPozivajući se na citat Šarla de Gola da „pravi vođa uvek ima nekog aduta u rukavu“, Krastev ističe da je Makron naglasio da ne želi da se Balkan okrene Rusiji ili Turskoj, ali je dodao da takođe ne želi Evropu koja loše funkcioniše sa 28 članova.\n„Ima nečeg u tome. Većina Evropljana bi mu dala za pravo kad kaže da nema smisla da se govori o proširenju ako još nema odluke o tome šta bi Unija uopšte trebalo da bude. Trenutno definitivno nema oduševljenja za proširenje – bez obzira da li se govori o Balkanu, Turskoj ili Ukrajini. Upitani za želje o budućoj veličini EU, mnogi evropski birači bi radi bili za njeno smanjenje – a ne za proširenje“, ocenjuje Krastev.\nKrastev, međutim, smatra da je „konkretno dejstvo“ Makronove poruke politička katastrofa.\n„Primedba Žan-Klod Junkera da je jedina alternativa za integraciju Balkana u EU rat u regionu, paradni je primer za banalnost kao spas u poslednji čas. Jer, Makronova poruka nosi u sebi iskru koja bi mogla da dodatno pogorša stanje u regionu. Bugarska, koja trenutno pedsedava Evropskom unijom, ima sve razloge da optuži Makrona da će pažljivo pripreman samit o Zapadnom Balkanu koji se održava u maju delovati – kao vic. Evropska komisija ima razloga da Makronovu primedbu shvati kao zabadanje noža u leđa. Proevropski reformisti u balkanskom regionu imaju sve razloge da optuže Makrona da im potkopava pozicije“, navodi Krastev u svom tekstu.\nBrisel je, kako navodi autor, dugo preferirao strategiju „konstruktivne višeznačnosti“, dok političari u Evropskoj uniji rado kažu da je jedino pitanje o članstvu država zapadnog Balkana u EU „kada?“, niko ni u Briselu ni u Beogradu ne veruje da će 2025. godine neka od zemalja zapadnog Balkana biti članica EU.\n„No, dok se igra EU dosad zvala „vrata su otvorena“, Makron je rešio da ih zatvori – bar na trenutak. Ne možemo ga zbog toga optuživati. Ali ono što mu možemo zameriti jeste da „zamrzavanje“ proširenja bez alternativne strategije može doprineti produbljivanju krize na Balkanu i slabljenju pozicije EU u regionu. Bilo je jasno i da, kada Makron, obražajući se biračima, govori o „Evropljanima“, misli pre svega na birače iz Zapadne Evrope“, zaključuje Krastev.\nKrastev postavlja pitanje da li će Makron pokušati da u Evropi uradi ono što je pre godinu dana uradio u Francuskoj, odnosno da „uništi postojeće političke stranke i stvori novu proevropsku platformu čije je jezgro odbacivanje statusa kvo?“.\n„Da li će rizikovati da do te mere izazove stranke konzervativnog centra – koje su na vlasti u velikom delu Evrope – da će doći do zle krvi između njega i kancelarke Angele Merkel? I kako će se postaviti prema sve većoj zategnutosti između Istoka i Zapada u Evropi? Kako će u evropski projekat uneti novu demokratsku energiju – posebno u društvima koje njegove govore čitaju samo kao prevode?“, piše Krastev u svom tekstu za „Dojče vele“ (DW).\nKako kaže, u Francuskoj već vekovima postoji jaka veza politike i poezije, a ocenjuje da je Makron veran toj mešavini.\n„Dokazao je da ima i talenta za dramatizaciju kada je govorio o evropskom novom “građanskom ratu“ i opasnostima nacionalizma i rekao da ne želi da pripada “generaciji mesečara“. Postao je neugodan za svoje političke protivnike na desnoj strani političkog spektra u Evropi jer se pozicionirao kao zaštitnik evropskih vrednosti – ne samo spram autoritarnih vladalaca van Evrope (Rusija, Kina, Turska), već i protiv “lliberalnih“ kod kuće (Mađarska, Poljska)“““, navodi Krastev u svom tekstu za DW.\nNaglašava da je stekao poene i političkim pragmatizmom kada se udaljio od klasičnog federalističkog diskursa koji zagovara većina francuskih progresivaca i nije argumentovao samo u korist „Sjedinjenih Evropskih Država“ već i za zajednički evropski digitalni porez koji bi ojačao Brisel.\nMakron se opredelio za ulogu opreznog vizionara, a svoje političke opcije za koje se zalaže je nagovestio, umesto da ih jasno izgovor. Govor mu je bio retorički snažan, ali posebno su upadljive stvari o kojima Makron nije govorio, smatra Krastev.\n„Francuski predsednik je bio sumnjivo tih kada se radi o reformi evrozone koja je bila glavna tema njegovog govora na Sorboni prošle godine. Njegovo ćutanje je jasan signal za teškoće u nemačko-francuskim pregovorima o evropskoj monetarnoj uniji. On takođe nije govorio ni o stavu Evrope o slobodnoj trgovini i bio je politički neprecizan kada je govorio o migraciji ili temi odnosa Evrope i SAD“, piše Krastev za DW.\nIdentifikovana žena koja je poslala otrov Trampu


10 apr 2019Formiranje Lokalne akcione grupe Levač\nU Donjoj Sabanti je 4. aprila održan sastanak sa predstavnicima i stanovnicima seoskih mesnih zajednica Velike Pčelice, Velika Sugubina, Donja Sabanta, Dulene i Gornja Sabanta. Cilj sastanka je bio predstavljane inicijative za formiranje međusekto [ ... ]\nLack of access rights - File '/images/vinarija%20miletic%20mapa%203.jpg'\nVinogradi i vinarija Miletić nalazi se u Opariću koji je smešten na samoj granici sa opštinom Varvarin i Trstenik i pripada opštini Rekovac. Proizvodnja grožđa i vina u porodici Miletić ima tradiciju dužu od 100 godina. Predak porodice Miletić, Dušan Miletić (1885-1947), krajem XIX veka završio je poljoprivrednu školu u Ćupriji prvi je začetnik proizvodnje kvalitetnog grožđa i vina u porodici Miletić. Proizvodnjom vina i grožđa bave se već pet generacija Miletić, a ovu sadašnju, modernu vinariju, predvodi Marija Miletić.\nVinarija raspolaže sa 10 ha sopstvenog vinograda sa visokokvalitetnim vinskim sortama i podrumom sa modernom vinskom opremom u kome se primenjuje savremena tehnologija proizvodnje vina. Godišnja proizvodnja belih vina je oko 15000 boca i to impresija- rizling rajnski i 5000 boca crnog vina impresija –merlot. U 2010.godini vina vinarije Miletić pronašla su kupce i na japanskom tržištu.\nVi ste ovde: Početna Proizvodi Vinogradarstvo Vinogradi i vinarija Miletić


Postao vinogradar u šestoj deceniji - Vinogradarstvo | Agroklub.rs\nBlizu 1.200 čokota vinove loze sorte merlo i frankovka krase domaćinstvo Branislava Petrovića sa Zabrežja, koji je u svet vinogradarstva ušao u šestoj deceniji života.\nKada kročite u domaćinstvo Branislava Petrovića iz sela Zabrežje pomislićete da ste na na nekom od vinskih polja Vojvodine, Šumadije, ili rodne župe Aleksandrovačke. Blizu 1.200 čokota vinove loze krase oko 20 ari imanja porodice Petrović, kao što su nekada vinogradi krasili veliki deo sela Zabrežeje.\n"U Zabrežju su duž čitavog sela nekada bili vinogradi, koji su znali da se protežu od početka sela pa sve do Save, ljudi su imali nekada po 30, 40 ari vinograda. Ja sam u svet vinogradarstva ušao kasno, ali su me upravo saveti i nekadašnji vinogradi podstakli da jednim delom oživim stari duh ovog sela", kaže Branislav Petrović.\nU vinogradu merlo i frankovka\nU vinogradu uvek ima posla, ističe ovaj domaćin, ali period tokom leta zahteva malo više angažovanja kako bi rod bio uspešan. Sada je u vinogradima aktuelna zelena rezidba, a trenutni vremenski uslovi obećavaju bogat rod.\nBranislav Petrović ima merlo i frankovku\n"Do prvih dana jula neophodno je obaviti zelenu rezidbu, proređivanje grožđa, okopavanje i održavanje za uvlačenje lastara u žicu. Nije bitno da bude na jednom čokotu 40 kilograma grožđa, a da to bude nekvalitetno. Mnogo je bolje da bude, na primer, pet kilograma, ali da je to kvalitetan rod. Uslovi su za sada odlični, topli dani, a malo hladnije noći pogoduju grožđu", ističe Petrović.\nMladi treba da se okrenu vinogradarstvu\nBranislav je sada već iskusan vinogradar, koji mladima preporučuje da krenu vinskim putem, koji nije lak, ali na kraju pruža zadovoljstvo. Ovaj domaćin u svet vinogradastva ušao je pre desetak godina i to zahvaljujući pre svega savetima prijatelja i stručnoj literaturi.\n"Prve dve, tri godine su neophodna sredstva, koja se možda sa početka neće odmah ni vratiti, ali tako je u svakom poslu. Ja sam sa 55 godina ušao u svet vinogradarstva i to zahvaljujući stručnoj literaturi i internetu na kome sve piše. Ne treba vam nikakva nauka, a i ima dosta pametnih ljudi koje sve možete da pitate. Mi vinogradari se ovde u komšiluku svi pomažemo, ljudi koji su tek posadili vinograde često pitaju za savete oko prskanje, orezivanja", ističe ovaj domaćin.\nU planu proširenje vinograda\nO održavanju i zaštiti vinograda brine uglavnom sam Branislava, a kako kaže, porodica je tu da pripomogne. Vinograd je dobro rodio i na jesen bi trebalo da bude dosta grožđa. Međutim, šta će sa njim uraditi i kako će ga iskoristiti još uvek ne znaju. Do sada su Petrovići uglanom pravili vino za svoje potrebe i prijatelje, ali ove godine će se možda deo iz vinograda Petrovića naći na obrenovačkoj pijaci.\nVinograd u Zabrežju\n"Jedan deo grožđa će sigurno otići u vino dok ćemo drugi deo prodati, još uvek nismo odlučili, jer smo do sada vinograd gajili samo za svoje potrebe. Međutim, kako godine prolaze, polako razmišljamo i o proširenju zasada za još desetak ari i širenju proizvodnje", zaključuje Branislav Petrović.\nVinogradar Vinogradarstvo Branislav Petrović Selo Zabrežje Merlot Frankovka Vojvodina Šumadija Župa


Francuska želi da se rusko tržište luksuzne robe izuzme iz spiska sankcija - 08.04.2022, Sputnik Srbija\nFrancuska želi da se rusko tržište luksuzne robe izuzme iz spiska sankcija\nFrancuska evroposlanica Helen Laport poslala je pismo Evropskoj komisiji u vezi sa zabranom izvoza luksuzne robe u Rusiju objasnivši da je to tržište veoma... 08.04.2022, Sputnik Srbija\nKako je objasnila, Rusija je na 15. mestu u svetu po zalihama francuskog vina i obezbeđuje dva odsto godišnjeg prometa u iznosu od 64 milijarde evra grupama kompanija koje proizvode luksuzne proizvode.Ona je naglasila da, uprkos „velikoj simbolici” zabrane izvoza luksuznih dobara u Rusiju, ostaje nejasno kako će se ta ograničenja sprovoditi u praksi. Laportova je zatražila i od Evropske komisije da pojasni da li je prilikom donošenja odluke o uvođenju odgovarajućih sankcija izvršena analiza troškova i koristi za francusku privredu.I Australija je 5. aprila takođe odlučila da ograniči isporuku određenih vrsta luksuzne robe Rusiji.\nrusija, ukrajina, francuska, luksuz, tržište, svetsko tržište\nFrancuska evroposlanica Helen Laport poslala je pismo Evropskoj komisiji u vezi sa zabranom izvoza luksuzne robe u Rusiju objasnivši da je to tržište veoma korisno za francusku ekonomiju te da ga ne treba blokirati.\nKako je objasnila, Rusija je na 15. mestu u svetu po zalihama francuskog vina i obezbeđuje dva odsto godišnjeg prometa u iznosu od 64 milijarde evra grupama kompanija koje proizvode luksuzne proizvode.\n„Rusija je tržište koje treba sačuvati za luksuznu robu iz Francuske“, rekla je Laportova.\nOna je naglasila da, uprkos „velikoj simbolici” zabrane izvoza luksuznih dobara u Rusiju, ostaje nejasno kako će se ta ograničenja sprovoditi u praksi.\nLaportova je zatražila i od Evropske komisije da pojasni da li je prilikom donošenja odluke o uvođenju odgovarajućih sankcija izvršena analiza troškova i koristi za francusku privredu.\nEvropska unija je 15. marta objavila zabranu prodaje luksuzne robe u Rusiji u vezi sa događajima u Ukrajini. Ograničenja su uključivala automobile vredne više od 50.000 evra, skupe uređaje, nakit, torbe, parfeme i alkohol.\nI Australija je 5. aprila takođe odlučila da ograniči isporuku određenih vrsta luksuzne robe Rusiji.\nFrancuska zamrzla sredstva Centralne banke Rusije u iznosu od 22 milijarde evra\n20 Mart, 14:16


Brat Borisa Džonsona napustio britansku vladu\nBeta 5. septembra 2019. 14:40\nBrat britanskog premijera Borisa Džonsona, Džo Džonson objavio je danas da napušta konzervativnu vladu gde je bio ministar obrazovanja, navodeći da stavlja nacionalni interes ispred veronosti porodici.\n„Poslednjih nedeljla bio sam razapet izmedju vernosti porodici i nacionalnog interesa, to je nerešiva tenzija i vreme je da drugi preuzmu moje dužnosti poslanika i člana vlade“, napisao je Džo Džonson u tviter poruci.\nOn podržava drugi referendum za Bregzit, dok njegov brat želi izlazak iz Evropske unije što je pre moguće.\nDžo Džonson, 47, podneo je ostavku iz vlade Tereze Mej u novembru 2018. protiveći se sporazumu o razlazu koji je ona dogovorila sa Evropskom unijom.\nOn je glasao za ostanak Britanije u EU na referendumu u junu 2016. i prilikom prve ostavke izrazio je žaljenje što je prepušteno britanskom narodu da odlučuje izmedju dogovora koji bi ekonomski oslabio zemlju i izlaska bez dogovora, koji bi naneo velike štete Velikoj Britaniji.\nNjegov stariji brat Boris Džonson, 55, spreman je na izlazak iz EU bez sporazuma i rešen je da Britanija napusti EU do 31. oktobra, sa ili bez takvog sporazuma. On takodje odbija da traži novo odlaganje Bregzita, kao što žele da nametnu britanski poslanici ukoliko se ne postigne neki sporazum do 19. oktobra, odnosno odmah posle narednog sastanka Evropskog saveta.


spd radnicki Архиве - Stranica 19 od 21 - KKK Radnički Kragujevac\nPrvu utakmicu u novoj takmičarskoj sezoni Druge lige Srbije košarkaši Radničkog igraju u petak od 19 časova u „SBB hali Jezero“ protiv ekipe Beovuka 72. Učenici Igora Todorovića su u trenažnom procesu još od početka avgusta, tako da spremno dočekuju početak sezone, u kojoj sa jednim dobro ukomponovanim timom imaju visoke ambicije.\nPročitajte višeRadnički spreman za premijeru sa Beovukom\nKošarkaši Radničkog pobedili su zemunsku Mladost sa 90:75 (23:17, 24:21, 18:17, 15:20) u još jednoj pripremnoj utakmici, odigranoj sinoć u „SBB hali Jezero“. Puleni trenera Igora Todorovića nastavljaju da bruse formu za start sezone u Drugoj ligi Srbije i to kroz mečeve sa ekipama koje nastupaju u Košarkaškoj ligi Srbije.\nPročitajte višeOdlično izdanje košarkaša Radničkog protiv zemunske Mladosti\nKošarkaši Radničkog osvojli su drugo mesto na turniru povodom sedamdesetogodišnjice igranja košarke u Smederevskoj Palanci. Pored Radničkog, na ovom turniru nastupili su još i OKK Beograd, Dunav i domaća Mladost.


Beta 12. januara 2016. 15:40\n„Ovo zakonsko rešenje predstavlja početak reforme sistema plata zaposlenih, koja treba da dovede do upravljivog, transparentnog i pravičnijeg sistema“, navela je Udovički, saopštilo je njeno ministarstvo.\nOna je istakla da se novi propisi odnose na oko 500.000 ljudi, te neće biti moguće da svi budu zadovoljni, ali da je dovoljno da se svi slože da je na kraju procesa uspostavljen veći red.\nKako je objasnila, svi poslovi zaposlenih u javnoj upravi (bez javnih preduzeća i funkcionera) biće konačno sistematizovani, grupisani i prepoznatljivi u Katalogu na osnovu novih šifara, a zarade na tim poslovima će biti objavljene.\nTime će, po oceni Udovički, biti ispravljene dve nepravde – eliminisaće se mogućnost zloupotrebe (stvaranje lažnih radnih mesta kako bi se omogućila veća plata prijatelju, rođaku…) i „otkloniće se mitovi i poluistine u razgovorima o platama“ (sakrivanje raznih dodataka na platu kako se ne bi otkrila prava zarada).\n„Sigurno je da svaka promena izaziva nervozu kod ljudi, naročito kad se dira osetljivo mesto kao što je novčanik“, rekla je Udovički i dodala da povećanje zarada ne zavisi od zakona, već je uslovljeno privrednim rastom.\nKako je dodala, reforma sistema plata u javnom sektoru će obezbediti da se odnosi zarada menjaju postepeno, kao i da se daleko više i ozbiljnije vrednuje učinak pojedinaca na poslu.\n„Shodno tome kako se budu obezbedjivala sredstva u budžetu, zarade će rasti brže onima za koje se utvrdi da su sada niže od vrednosti poslova koji se obavljaju na radnom mestu, a još više onima koji, na osnovu novih sistema merenja učinka, dokažu da svoj posao najbolje rade“, kazala je Udovički.


Narudžbine će početi da se primaju nekih mesec dana posle toga, a dileri će automobil imati od 12. septembra, nekoliko dana pre početka sajma u Frankfurtu.\nTakođe, već je potvrđena i GLC Coupe verzija, najavljena nedavnim GLC Coupe concept vozilom.\nMercedes GLC (interne oznake X253) će u svakom slučaju biti veći od još uvek aktuelnog GLK, međuosovinsko rastojanje je takođe produženo pa se očekuje prostraniji enterijer, kao i veća zapremina prtljažnika.\nNajavljuje se značajno smanjenje potrošnje goriva i emisije CO2, a ostaje da se vidi da li će u gami biti i hibridna verzija.\nPominje se da će u ponudi biti i 9-stepeni automatik, kao i AMG Sport varijanta sa 3,0 litarskim V6 bi-turbo motorom.\nLjubitelje AMG verzija će obradovati najava GLC AMG varijante, verovatno sa 4,0 litarskim bi-turbo motorom, aero body kit-om, većim alu točkovima, sportskim oslanjanjem, jačim kočnicama, sportskim izduvnim sistemom i doteranim enterijerom.


Nabavka laboratorijske opreme, kompleta za testiranje i potrošnog materijala za istovremene analize velikog broja respiratornih uzoraka za otkrivanje COVID-19 - EUIC Podgorica\nPandemija COVID-19 postavila je nove izazove i uzrokovala ekonomske krize, čije će se posljedice tek vidjeti. Takođe je dovela do promjena u svakodnevnom životu i u govoru odomaćila termine kao što su endem, pandemija, klaster, transmisija i prije svega, PCR testiranje.\nUređaji za PCR testiranje su isplativi i veoma efikasni alati, dok je PCR testiranje je najpouzdaniji i najprecizniji laboratorijski metod za otkrivanje, praćenje i proučavanje virusa COVID-19.\nKroz ovaj projekat je Institut za javno zdravlje u Podgorici dobio potpuno automatizovani i integrisani molekularni analizator, odnosno uređaj za masovno PCR testiranje, vrijedan pola miliona eura. Uređaj je instaliran i funkcionalan, a osoblje Instituta je prošlo potrebnu obuku za njegovo korišćenje.\nUređaj za PCR testiranje će značajno unaprijediti kapacitete Crne Gore za testiranje na novi koronavirus. Pored toga, omogućiće da u zemlji ponovo počne testiranje na HPV, kao i na druge tipove virusa, kao što su HIV Quant, HIV Qual, Hepatitis B, Hepatitis C, Hepatitis E, Epstein-Barr virus i Cytomegalovirus.\nKroz projekat, koji je finansiran evropskim sredstvima, takođe će se isporučiti setovi za testiranje i potrošni materijal za sprovođenje blizu 25.000 PCR testova, budući da ovaj metod testiranja ostaje zlatni standard u otkrivanju virusa SARS-CoV-2.